open-index/open-wikipedia-markdown huggingface dataset:
ถนนสีหบุรานุกิจ

**ถนนสีหบุรานุกิจ** () เป็นถนนสายสั้น ๆ ในแขวงมีนบุรี เขตมีนบุรี กรุงเทพมหานคร มีความยาวประมาณ 3 กิโลเมตร  มีจุดเริ่มต้นที่แยกเมืองมีน ซึ่งเป็นจุดตัดระหว่างถนนรามอินทรา ถนนสุวินทวงศ์ และถนนเสรีไทย มีทิศทางมุ่งไปทางทิศตะวันออก ข้ามคลองสามวา เลี้ยวขึ้นไปทางทิศตะวันออกเฉียงเหนือ ไปบรรจบกับกับถนนร่มเกล้าบริเวณวัดแสนสุข 

สถานที่สำคัญบนถนนสายนี้ มีโรงพยาบาลนวมินทร์ วิทยาลัยเทคนิคมีนบุรี ตลาดนัดจตุจักร 2 ตลาดมีนบุรี สวนเฉลิมพระเกียรติ ร.9 มีนบุรี สำนักงานเขตมีนบุรี พิพิธภัณฑ์ท้องถิ่นกรุงเทพมหานคร เขตมีนบุรี โรงเรียนมีนบุรี  โรงเรียนสตรีเศรษฐบุตรบำเพ็ญ ศาลแพ่งมีนบุรี ศาลอาญามีนบุรี และวัดแสนสุข

ในอดีตถนนสายนี้เคยเป็นทางหลวงแผ่นดินหมายเลข 3101 แต่ในปัจจุบันดูแลโดยกรุงเทพมหานคร

หมวดหมู่:ถนนในกรุงเทพมหานคร
หมวดหมู่:ถนนในเขตมีนบุรี
ถนนพ่วงศิริ

**ถนนพ่วงศิริ** () เป็นถนนสายสั้น ๆ ในเขตบางกะปิ มีความยาวประมาณ 300 เมตร มีจุดเริ่มต้นที่สี่แยกบางกะปิ ปลายถนนลาดพร้าว ซึ่งเป็นจุดเริ่มต้นของถนนนวมินทร์ (ถนนสุขาภิบาล 1 เดิม) และถนนเสรีไทย (ถนนสุขาภิบาล 2 เดิม) มุ่งไปทางทิศใต้ ข้ามคลองแสนแสบ ไปสิ้นสุดที่แยกตัดกับถนนรามคำแหง (ถนนสุขาภิบาล 3 เดิม)  

หมวดหมู่:ถนนในกรุงเทพมหานคร
หมวดหมู่:ถนนในเขตบางกะปิ
ถนนนวมินทร์

**ถนนนวมินทร์** () เป็นถนนสายหนึ่งในกรุงเทพมหานคร เดิมชื่อว่า ถนนสุขาภิบาล 1 มีความยาวประมาณ 9 กิโลเมตร  มีจุดเริ่มต้นที่สี่แยกบางกะปิ ซึ่งเป็นจุดตัดระหว่างถนนลาดพร้าว ถนนเสรีไทย และถนนพ่วงศิริ ในแขวงคลองจั่น เขตบางกะปิ มีทิศทางมุ่งขึ้นไปทางทิศเหนือ ผ่านพื้นที่เขตบึงกุ่ม ไปสิ้นสุดที่แยกตัดกับถนนรามอินทรา (บริเวณกิโลเมตรที่ 8) ในเขตคันนายาว

เดิมถนนนวมินทร์ได้รับการกำหนดให้เป็นทางหลวงแผ่นดินหมายเลข 3202 ในความดูแลของกรมทางหลวง ต่อมากรมทางหลวงได้โอนให้สำนักการโยธา กรุงเทพมหานคร เป็นผู้ดูแลตลอดระยะทาง

ถนนนวมินทร์เริ่มสร้างในช่วง พ.ศ. 2499–2500

## ทางแยกสำคัญ
* ถนนแฮปปี้แลนด์
* ถนนศรีบูรพา
* ถนนโพธิ์แก้ว
* ถนนประเสริฐมนูกิจ
* ทางหลวงแผ่นดินหมายเลข 350
* ถนนรามอินทรา

## สถานที่สำคัญ
* สถานีตำรวจนครบาลลาดพร้าว
* การเคหะแห่งชาติ
* โรงเรียนบ้านบางกะปิ
* โรงเรียนโสมาภา 2
* ตลาดอินทรารักษ์
* สันติอโศก
* โรงเรียนพระมารดานิจจานุเคราะห์
* สำนักงานประกันสังคม เขตพื้นที่ 9
* โรงเรียนวัดบางเตย
* โรงเรียนบดินทรเดชา (สิงห์ สิงหเสนี) ๒
* โรงเรียนเบญจมินทร์
* โรงพยาบาลพญาไท นวมินทร์ 
* โรงเรียนนวมินทราชูทิศ กรุงเทพมหานคร

## รายชื่อทางแยก

หมวดหมู่:ถนนในกรุงเทพมหานคร
หมวดหมู่:ถนนในเขตบางกะปิ
หมวดหมู่:ถนนในเขตบึงกุ่ม
หมวดหมู่:ถนนในเขตคันนายาว
หมวดหมู่:สถานที่ที่ตั้งชื่อตามพระนามของพระบาทสมเด็จพระมหาภูมิพลอดุลยเดชมหาราช บรมนาถบพิตร
อุทยานแห่งชาติน้ำตกสี่ขีด

**อุทยานแห่งชาติน้ำตกสี่ขีด** มีพื้นที่ครอบคลุมอยู่ในท้องที่ป่าชัยคราม และป่าวัดประดู่ ในท้องที่ตำบลท่าอุแท ตำบลคลองสระ อำเภอกาญจนดิษฐ์ จังหวัดสุราษฎร์ธานี และป่ายางโพรงและป่าเขาใหญ่ ในท้องที่ตำบลสี่ขีด ตำบลเขาน้อย อำเภอสิชล จังหวัดนครศรีธรรมราช

## ประวัติ
พื้นที่บริเวณน้ำตกสี่ขีด อยู่ในเขตป่าสงวนแห่งชาติป่ายางโพรงและป่าเขาใหญ่ ท้องที่ตำบลสี่ขีด อำเภอสิชล จังหวัดนครศรีธรรมราช เป็นพื้นที่ที่มีทิวทัศน์ธรรมชาติสวยงาม เช่น น้ำตก เกาะแก่ง แอ่งน้ำ โขดหิน และพันธุ์ไม้ตระกูลต่างๆ มากมาย สมควรที่จะได้รับการปรับปรุงพัฒนาให้เป็นสถานที่พักผ่อนหย่อนใจของประชาชนเป็นอย่างยิ่ง ทางจังหวัดนครศรีธรรมราชจึงได้กำหนดพื้นที่นี้เป็นแหล่งท่องเที่ยวของอำเภอสิชล และเพื่อเป็นการตอบสนองนโยบายดังกล่าว อำเภอสิชล จึงรณรงค์จัดทำโครงการอนุรักษ์ป่าเพื่อชุมชนบริเวณน้ำตกสี่ขีดและเสนอกรมป่าไม้พิจารณาจัดตั้งเป็นวนอุทยานต่อไป เพื่อเป็นการรักษาสภาพภูมิประเทศอันสวยงามและอนุรักษ์ต้นน้ำลำธารสำหรับราษฎรได้ใช้ประโยชน์ทางเกษตรกรรม ทั้งนี้เนื่องจากพื้นที่ป่าบริเวณใกล้เคียงน้ำตกได้ถูกราษฎรบุกรุกทำลายป่าเพื่อครอบครองที่ดินอย่างกว้างขวาง ซึ่งอาจก่อให้เกิดความเสียหายต่อสภาพธรรมชาติและสิ่งแวดล้อมในอนาคตได้ 

และในเรื่องนี้ อธิบดีกรมป่าไม้ (นายชำนิ บุญโยภาส) ได้เห็นชอบให้มีการจัดตั้งพื้นที่บริเวณน้ำตกสี่ขีด ในป่าสงวนแห่งชาติป่ายางโพรงป่าเขาใหญ่เป็นวนอุทยานเมื่อเดือนกันยายน พ.ศ. 2529 แต่การดำเนินงานต้องหยุดชะงักลงเพราะปัจจัยข้อกำหนดด้านงบประมาณ จนกระทั่งปีงบประมาณ 2532 จึงได้รับการจัดสรรงบประมาณให้ดำเนินการได้ และเนื่องจากพื้นที่ป่าสงวนแห่งชาติป่ายางโพรงและป่าเขาใหญ่ มีอาณาเขตกว้างขวาง ประมาณ 90,625 ไร่ มีจุดเด่นทางธรรมชาติที่สวยงามมากมายหลายแห่ง เช่น น้ำตกสี่ขีด น้ำตกสำนักเนียน ถ้ำเขาพับผ้าและถ้ำสวนปราง เป็นต้น เป็นแหล่งต้นน้ำลำธารที่สำคัญที่หล่อเลี้ยงการเกษตรกรรมของอำเภอสิชล จังหวัดนครศรีธรรมราช และยังเป็นแหล่งที่อยู่อาศัยของสัตว์ป่าอย่างชุกชุม ประกอบกับพื้นที่นี้ในสถานการณ์ปัจจุบันได้ถูกราษฎรบุกรุกแผ้วถางทำลายป่า เพื่อจับจองที่ดินอย่างกว้างขวางและรุนแรง กรมป่าไม้จึงได้มีคำสั่ง ที่ 584/2532 ลงวันที่ 14 เมษายน พ.ศ. 2532 ให้ นายสมพล ศิลปธีรธร นักวิชาการป่าไม้ 4 กองอุทยานแห่งชาติ ไปปฏิบัติงานประจำทำหน้าที่หัวหน้าวนอุทยานน้ำตกสี่ขีด และให้ดำเนินการสำรวจเพิ่มเติมพื้นที่บริเวณใกล้เคียงที่มีความเหมาะสมเพื่อประกอบการพิจารณาจัดตั้งเป็นอุทยานแห่งชาติต่อไป ซึ่งในการสำรวจครั้งนี้ ครอบคลุมพื้นที่ป่าใกล้เคียงในเขตท้องที่จังหวัดสุราษฎร์ธานี คือ บริเวณป่าสงวนแห่งชาติป่าชัยครามและป่าวัดประดู่ อยู่ทางด้านทิศตะวันตกของป่าสงวนแห่งชาติป่ายางโพรงและป่าเขาใหญ่ 

อุทยานแห่งชาติน้ำตกสี่ขีด ประกาศเป็นอุทยานแห่งชาติในราชกิจจานุเบกษา เล่ม 116 ตอนที่ 48ก วันที่ 17 มิถุนายน พ.ศ. 2542 กำหนดบริเวณที่ดินป่าชัยคราม และป่าวัดประดู่ ในท้องที่ตำบลท่าอุแท ตำบลคลองสระ อำเภอกาญจนดิษฐ์ จังหวัดสุราษฎร์ธานี และป่ายางโพรงและป่าเขาใหญ่ ในท้องที่ตำบลสี่ขีด ตำบลเขาน้อย อำเภอสิชล จังหวัดนครศรีธรรมราช ให้เป็น อุทยานแห่งชาติ พ.ศ. 2542

## แหล่งท่องเที่ยว
* ถ้ำเขาพับผ้า
* ถ้ำโครำ
* ถ้ำสวนปราง
* เทือกเขาคีโหมด
* เทือกเขานาง
* น้ำตกคลองคราม
* น้ำตกภูริน
* น้ำตกสำนักเนียน
* น้ำตกสี่ขีด
* น้ำตกไผ่ตง
* น้ำตกห้วยโหมด
* น้ำตกหินดินดาน-น้ำตกคีรีภูผา

## แหล่งข้อมูลอื่น
* เว็บไซต์อุทยานแห่งชาติของกรมอุทยาน 
* สถิติข้อมูลนักท่องเที่ยวในอุทยานแห่งชาติ 
* เว็บไซต์จังหวัดนครศรีธรรมราช 

## อ้างอิง

น้ำตกสี่ขีด
น้ำตกสี่ขีด
หมวดหมู่:อำเภอกาญจนดิษฐ์
หมวดหมู่:อำเภอสิชล
ถนนพระราม 9

**ถนนพระราม 9** () เป็นถนนสายหนึ่งในกรุงเทพมหานคร มีความยาวประมาณ 9 กิโลเมตร มีจุดเริ่มต้นที่แยกพระราม 9 ซึ่งเป็นจุดตัดกับถนนรัชดาภิเษกและถนนอโศก-ดินแดงในพื้นที่เขตดินแดง มุ่งหน้าไปทางตะวันออก เข้าพื้นที่เขตห้วยขวาง ผ่านแยกถนนวัฒนธรรม ผ่านจุดตัดกับถนนประดิษฐ์มนูธรรม และตัดกับถนนรามคำแหงในพื้นที่เขตบางกะปิ ไปสิ้นสุดที่ทางแยกต่างระดับศรีนครินทร์ ซึ่งเป็นจุดตัดกับถนนศรีนครินทร์ ในพื้นที่เขตสวนหลวง โดยจะยกระดับขึ้นมาบรรจบกับทางพิเศษศรีรัช และมีถนนที่ตรงต่อเนื่องไปคือทางหลวงพิเศษหมายเลข 7 หรือมอเตอร์เวย์ ซึ่งถนนพระราม 9 ช่วงตั้งแต่ทางแยกรามคำแหงถึงทางแยกต่างระดับถนนศรีนครินทร์ มีฐานะเป็นทางหลวงแผ่นดินหมายเลข 343 เดิมอยู่ในความรับผิดชอบของกรมทางหลวง ปัจจุบันอยู่ในความรับผิดชอบของกรุงเทพมหานคร และได้รับการกำหนดเป็นทางหลวงเอเชียสาย 123

เหตุที่ถนนพระราม 9 ไม่มีคำว่า "ที่" ต่อท้ายนั้น ปรากฏชัดเจนจากพระราชดำรัสของพระบาทสมเด็จพระมหาภูมิพลอดุลยเดชมหาราช บรมนาถบพิตรที่พระราชทานแก่ผู้ว่าราชการกรุงเทพมหานครและปลัดกรุงเทพมหานครเมื่อวันที่ 19 กันยายน พ.ศ. 2539 ว่า ไม่มีพระราชประสงค์ให้มีคำ "ที่" ต่อท้ายคำ "พระราม" ซึ่งควรถือว่าเป็นพระราชนิยมของพระองค์

ถนนพระราม 9 ถือเป็นหนึ่งในสถานที่ยอดนิยมสำหรับการเที่ยวกลางคืนในกรุงเทพมหานคร เช่นเดียวกับถนนรัชดาภิเษกที่อยู่ใกล้เคียง โดยเฉพาะอย่างยิ่งในคริสต์ทศวรรษ 1990 (ก่อนวิกฤตการณ์การเงินในเอเชีย พ.ศ. 2540) ที่ไนท์คลับหลายแห่งเปิดดำเนินการบนถนนสายนี้ คนไทยรู้จักกันในนาม "คาเฟ่"

## รายชื่อทางแยก

## สถานที่สำคัญ
# กรมโยธาธิการและผังเมือง (สำนักงานพระราม 9)
# บริษัท อสมท จำกัด (มหาชน) (รวมไปถึงสถานีโทรทัศน์ช่อง 9 เอ็มคอตเอชดี,สถานีวิทยุ อสมท เอ็มคอท เรดิโอ เน็ตเวิร์ก, สำนักข่าวไทย อสมท)
# ธนาคารอาคารสงเคราะห์ สำนักงานใหญ่
# การรถไฟฟ้าขนส่งมวลชนแห่งประเทศไทย
# วัดพระรามเก้ากาญจนาภิเษก
# โรงพยาบาลพระรามเก้า
# โรงพยาบาลปิยะเวท
# เดอะไนน์ เซ็นเตอร์

## อ้างอิง

## แหล่งข้อมูลอื่น

*
หมวดหมู่:ถนนในกรุงเทพมหานคร
หมวดหมู่:ถนนในเขตห้วยขวาง
หมวดหมู่:ถนนในเขตบางกะปิ
หมวดหมู่:ถนนในเขตสวนหลวง
หมวดหมู่:สถานที่ที่ตั้งชื่อตามพระนามของพระบาทสมเด็จพระมหาภูมิพลอดุลยเดชมหาราช บรมนาถบพิตร
ราชกรีฑาสโมสร

**ราชกรีฑาสโมสร** () หรือที่นิยมเรียกกันว่า **สนามฝรั่ง** เป็นสโมสรกีฬาในประเทศไทย บนที่ดินของสำนักงานพระคลังข้างที่ บริเวณถนนอังรีดูนังต์ ในพื้นที่แขวงปทุมวัน เขตปทุมวัน กรุงเทพมหานคร ก่อตั้งขึ้นเมื่อวันที่ 6 กันยายน พ.ศ. 2444 ประกอบด้วยสิ่งอำนวยความสะดวกสำหรับสมาชิก เพื่อการเล่นกีฬาประเภทต่าง ๆ เช่น สนามกอล์ฟ สระว่ายน้ำ สนามเทนนิส ห้องฟิตเนส นอกจากนี้ ยังมีการจัดแข่งม้าในวันอาทิตย์เว้นอาทิตย์ สลับกับอดีตสนามม้านางเลิ้ง ปัจจุบันมีสมาชิกประมาณ 12,500 คน และมีพลตำรวจเอก วิสนุ ปราสาททองโอสถ อดีตจเรตำรวจแห่งชาติ เป็นนายกสมาคม

## ประวัติ
เมื่อปี พ.ศ. 2433 *แฟรงคลิน เฮิร์สท์* ชาวอังกฤษ ยื่นหนังสือต่อสมเด็จพระเจ้าบรมวงศ์เธอ กรมพระยาเทวะวงศ์วโรปการ เสนาบดีว่าการต่างประเทศ เสนอให้จัดตั้งสมาคมเพื่อส่งเสริมการเพาะพันธุ์ดูแลม้าและการเล่นกีฬา โดยควรเป็นสถานที่ซึ่งตั้งอยู่ใจกลางเมืองเพื่อเข้าถึงได้ง่าย และเปิดโอกาสให้คนไทยเข้าเป็นสมาชิกได้ด้วย หลังจากนั้น พระบาทสมเด็จพระจุลจอมเกล้าเจ้าอยู่หัว พระราชทานพระบรมราชานุญาตให้จัดสร้าง *รอยัล สปอร์ต คลับ* (Royal Sports Club) ต่อมาในรัชสมัยพระบาทสมเด็จพระมงกุฎเกล้าเจ้าอยู่หัว เปลี่ยนเป็นชื่อภาษาไทยว่า *สโมสรราชกรีฑา* และเปลี่ยนชื่อเป็น *ราชกรีฑาสโมสร* จนถึงปัจจุบัน

ต่อมาใน พ.ศ. 2435 เริ่มทำสัญญาเช่าที่ดินบริเวณสระปทุมจากพระบาทสมเด็จพระจุลจอมเกล้าเจ้าอยู่หัวเพื่อก่อสร้างสโมสร โดยการก่อสร้างดำเนินไปจนถึง พ.ศ. 2444 จึงมีพิธีเปิดสโมสรอย่างเป็นทางการ เป็นสถานที่เล่นกีฬากอล์ฟแห่งแรกในประเทศไทยเมื่อ พ.ศ. 2445 และมีการจัดแข่งม้าเป็นครั้งแรกเมื่อ พ.ศ. 2446 จากนั้นเมื่อเดือนกุมภาพันธ์ พ.ศ. 2454 *ฟัน เดน บอร์น* ชาวเบลเยียม นำเครื่องบินแบบออวิลล์ไรต์ ปีกสองชั้น มาแสดงการบินเป็นครั้งแรกในประเทศไทย ที่สนามม้าของราชกรีฑาสโมสร ต่อมาใน พ.ศ. 2456 กระทรวงกลาโหมนำพื้นที่ส่วนหนึ่งของสนามม้าราชกรีฑาสโมสร ไปใช้เป็นสถานที่ขึ้นบินและลงจอดเครื่องบินแห่งแรกของประเทศไทย โดยใช้ชื่อว่า *[[สนามบินสระปทุม]]* จากนั้นเมื่อ พ.ศ. 2457 มีการพิจารณาว่า สนามบินถาวรควรตั้งอยู่บนที่ดอนซึ่งน้ำท่วมไม่ถึง จึงย้ายไปยังที่ดอนตอนเหนือของอำเภอบางเขน แล้วให้ชื่อว่าท่าอากาศยานดอนเมือง

## สิ่งอำนวยความสะดวก

* สนามแข่งม้า
* สนามเทนนิส
* สนามแบดมินตัน
* สนามกอล์ฟ
* สนามฟุตบอล
* สระว่ายน้ำ - หลังจากที่สระแห่งเก่ามีปัญหาน้ำรั่ว จึงมีการสร้างใหม่เป็น 3 สระ และเปิดให้บริการตั้งแต่ปลายปี พ.ศ. 2550
* ห้องบิลเลียด
* ห้องปิงปอง
* ห้องฟิตเนส
* ห้องสควอช
* ห้องหมากรุก

## ดูเพิ่ม
* สนามม้านางเลิ้ง

## อ้างอิง

## แหล่งข้อมูลอื่น
* เว็บไซต์อย่างเป็นทางการ
* 

หมวดหมู่:สโมสรกีฬาที่ก่อตั้งในปี พ.ศ. 2444
หมวดหมู่:สนามกีฬาที่สร้างเสร็จในปี พ.ศ. 2444
หมวดหมู่:ก่อตั้งในมณฑลกรุงเทพในปี พ.ศ. 2444
หมวดหมู่:สนามกีฬาในเขตปทุมวัน
หมวดหมู่:โบราณสถานในเขตปทุมวัน‎
หมวดหมู่:สนามแข่งม้าในประเทศไทย
หมวดหมู่:สนามกีฬาในกรุงเทพมหานคร
เมทัลคอร์

**เมทัลคอร์ ** () เป็นแนวเพลงที่ผสมผสานที่รวมองค์ประกอบของ แทรชเมทัล,อัลเทอร์เนทีฟเมทัล,เมโลดิกเดธเมทัล และ ฮาร์ดคอร์พังก์ เข้าด้วยกัน  คำว่า**เมทัลคอร์**  เป็นคำผสมระหว่าง เฮฟวี่**เมทัล** กับ ฮาร์ด**คอร์**พังก์ และจากกระแสความนิยมในสหรัฐอเมริกาตั้งแต่ช่วงต้นปี 2000 ได้มีการจำกัดความว่าเป็น "เพลงเฮฟวี่เมทัลยุคใหม่ของอเมริกา"

โดยมีรากมาจากแนว ครอสโอเวอร์แทรช พัฒนาโดยวง Suicidal Tendencies,Dirty Rotten Imbeciles และ Stormtroopers of Death ในช่วงกลางทศวรรษที่ 80. จนทศวรรษที่ 90 เมทัลคอร์ส่วนใหญ่จะเป็นเพลงใต้ดิน โดยช่วงปี 2004 วงอย่าง Killswitch Engage และ Shadows Fall ที่มียอดขายอัลบั้มดีในอันดับนิตยสารบิลบอร์ด

วงเมทัลคอร์สมัยใหม่ที่เป็นที่รู้จักเช่น Hatebreed, Killswitch Engage,As I Lay Dying ,Bullet For My Valentine ,Trivium และ Shadows Fall เป็นต้น

## อ้างอิง

มเมทัลคอร์
มเมทัลคอร์
หมวดหมู่:แนวเพลงย่อยเฮฟวีเมทัล
เมโลดิกเดทเมทัล

**เมโลดิกเดธเมทัล** () (หรือ กอเธนเบิร์คเมทัล, เมโลเดธ, สแกนดิเนเวียนเมทัล, และ โพสต์เดธ) คือสาขาย่อยของเดธเมทัล เมโลดิกเดธเมทัลผสมผสานสไตล์ที่นุ่มนวลและเมโลดี้ที่มีจังหวะครึกครื้นของบริทิชเมทัล กับเสียงที่รุนแรงตามแบบฉบับเดทเมทัลและแทรชเมทัล หลังจากนั้นเมโลดิกเดทเมทัลก็มีวิวัฒนาการจากการได้รับอิทธิพลต่างๆ ตัวอย่างที่เห็นได้ชัดได้แก่ มีการใช้คีย์บอร์ดเป็นเครื่องดนตรีที่เพิ่มขึ้นมานั้นเอง

## ภูมิหลัง

เมโลดิกเดทเมทัล มีท่อนริฟกีตาร์แบบเมโลดิก ท่อนโซโล และเสียงอะคูสติกกีต้าร์ มากกว่าเดทเมทัล นอกจากนี้ยังมีเนื้อหาที่สามารถเข้าถึงได้ และเสียงร้องปรกติสลับกับเสียงร้องคำรามแบบเดท โดยทั่วไปแล้วโครงสร้างของเพลงมีความแปลกใหม่มากกว่า โดยมีการใช้แนวเพลงที่หลากหลายตลอดทั้งเพลง วง Death และ Morbid Angel ที่ถูกมองว่าเป็นบิดาอุปถัมป์ของเดทเมทัลบ่อย ๆ นั้น คือผู้มีอิทธิพลหลักของแนวนี้ เช่นเดียวกับแหล่งกำเนิดอย่างเช่น Dark Tranquillity, At the Gates, In Flames และ Carcass กับงานอัลบั้มที่ชื่อว่า Heartwork ในบางครั้งวง Sentenced ก็ถูกยกย่องว่า เป็นผู้ที่สร้างอัลบั้มเมโลเดทขึ้นมาเป็นอัลบั้มแรกในชื่อ North from Here บางคนยกให้ In Flames เป็นวงที่ทำให้แนวนี้เป็นที่นิยม บางคนถึงกับยกย่องให้เป็นผู้ประดิษฐ์คิดค้นแนวนี้ขึ้นมาเลยทีเดียว

## ภูมิภาคที่นิยม

วงเมโลดิกเดทเมทัลส่วนใหญ่มาจากภูมิภาคแถวสแกนดิเนเวียและยุโรปตอนเหนือ โดยเฉพาะจากประเทศสวีเดน และประเทศฟินแลนด์ ตัวอย่างของวงจากฟินแลนด์ที่มีชื่อคือ Norther และ Kalmah และวงอย่าง Children of Bodom ที่สไตล์ของพวกเขายังเป็นที่ถกเถียงของแฟนๆอยู่ แต่ในบ่อยครั้งพวกเขาก็ไม่ถูกจัดว่าเป็นเมโลดิกเดทเมทัล

**ในปัจจุบัน** 

แนวเมโลดิกเดทเมทัลได้รับความนิยมมากขึ้นอย่างล้นหลามจนมีผู้ติดตามในทวีปอเมริกาตอนเหนือ โดยเฉพาะในกลุ่มแฟนๆในอเมริกาตอนเหนือที่ชื่นชอบวงสแกนดิเนเวียผู้ซึ่งเป็นผู้บุกเบิกแนวเพลงเมโลดิกเดทเมทัลจวบจนถึงวันนี้ แนวเพลงนี้ยังมีผู้ติดตามในประเทศญี่ปุ่น ซึ่งผลิตดนตรีวงดนตรีเมโลดิกเดทเมทัลของตัวเองเช่น Blood Stain Child อีกด้วย

## แหล่งข้อมูลอื่น

หมวดหมู่:แนวเพลงย่อยเฮฟวีเมทัล
หมวดหมู่:ดนตรีร็อก
หมวดหมู่:แนวเพลงย่อยเฮฟวีเมทัล
ไอริ ซูซูกิ

**ไอริ ซูซูกิ** (, เกิดวันที่ 12 เมษายน พ.ศ. 2537) เป็นนักร้องหญิงและนางแบบชาวญี่ปุ่น เธอเคยเป็นไอดอลในสังกัด เฮลโล! โปรเจกต์ (Hello! Project) โดยเป็นสมาชิกของไอดอลวง ℃-ute  ไอริ ซุซุกิ เกิดเมื่อ  12 เมษายน พ.ศ. 2537 ที่จังหวัดชิบะ ประเทศญี่ปุ่น กรุ๊ปเลือด  B มีชื่อเล่นว่า "ไอ-จัง" "ไอริริน" "Osuzu" เริ่มต้นงานในวงการบันเทิงโดยผ่านการออดิชั่น Hello! Project Kids ในปี 2545 ตอนอายุ 8 ปี 

ในปี พ.ศ. 2560 วง℃-ute ได้ยุติบทบาทไป ซูซูกิได้เริ่มทำงานในฐานะนักร้องเดี่ยวในปี พ.ศ. 2561 จนถึงปัจจุบัน

## วงที่เคยสังกัด

* Hello! Project Kids (พ.ศ. 2545 - พ.ศ. 2548)

*4 KIDS (พ.ศ. 2545 - พ.ศ. 2546)
*Aa! (พ.ศ. 2546, พ.ศ. 2546- )
*℃-ute (พ.ศ. 2548 - พ.ศ. 2552 - พ.ศ. 2558)
*Buono! (พ.ศ. 2550 - พ.ศ. 2560)
*ชัฟเฟิลยูนิต
**H.P.ออลสตาร์ส (พ.ศ. 2547)
*ลิตเติลแกตตัส * (ทีม[[ฟุตซอล]]) * (Gatas Brilhantes H.P. ทีมเยาวชน) (พ.ศ. 2547 - )
* Gatas Brilhantes H.P. (พ.ศ. 2550年 - )

## แหล่งข้อมูลอื่น
* ประวัติส่วนตัวในเว็บไซต์ เฮลโล! โปรเจกต์ 
* 

หมวดหมู่:เฮลโล! โปรเจกต์
หมวดหมู่:นักร้องหญิงญี่ปุ่น
หมวดหมู่:นักร้องเด็กชาวญี่ปุ่น
หมวดหมู่:นักแสดงเด็กหญิงชาวญี่ปุ่น
ซากิ นากาจิมะ

thumb
**ซากิ นากาจิมะ** () นักร้องหญิงชาวญี่ปุ่น ในกลุ่ม เฮลโล! โปรเจกต์ คิดส์, Athena & Robikerottsu, ℃-ute เกิดเมื่อ  5 กุมภาพันธ์ พ.ศ. 2537 ที่จังหวัดไซตามะ ประเทศญี่ปุ่น กรุ๊ปเลือด  O มีชื่อเล่นอย่างเป็นทางการว่า "นักกี้" "ซาคิตตี้"

## วงที่เคยสังกัด
* ℃-ute (พ.ศ. 2548 - ) 
* Athena & Robikerottsu (พ.ศ. 2550 - )
* ชัฟเฟิลยูนิต
** H.P.ออลสตาร์ส (พ.ศ. 2547)
* ลิตเติลแกตตัส * (ทีม[[ฟุตซอล]]) * (Gatas Brilhantes H.P. ทีมเยาวชน) (พ.ศ. 2547 - )
* Gatas Brilhantes H.P. (พ.ศ. 2550年 - )

## แหล่งข้อมูลอื่น
* ประวัติส่วนตัวในเว็บไซต์ เฮลโล! โปรเจกต์ 
* 

หมวดหมู่:เฮลโล! โปรเจกต์
หมวดหมู่:นักร้องญี่ปุ่น
หมวดหมู่:บุคคลจากจังหวัดไซตามะ
พระเศวตสุทธวิลาศฯ

**พระเศวตสุทธวิลาศฯ** เป็นช้างสำคัญในรัชกาลพระบาทสมเด็จพระปรมินทรมหาภูมิพลอดุลยเดช เป็นช้างเผือกตระกูลพิษณุพงศ์ จำพวกอัฏฐทิศ ชื่อ ดามพหัสดินทร์ โดยจมื่นศิริ วังรัตน์ เป็นผู้ตรวจคชลักษณ์

พระเศวตสุทธวิลาศฯ เกิดประมาณ พ.ศ. 2517 เป็นช้างพลายสีดอ พบโดยคนงานกรมป่าไม้ในป่าบริเวณแม่น้ำแควน้อย จังหวัดกาญจนบุรี ให้ชื่อว่า **พลายบุญรอด** และนำไปเลี้ยงที่วนอุทยานเขาเขียว จังหวัดชลบุรี อธิบดีกรมป่าไม้เป็นผู้น้อมเกล้าน้อมกระหม่อมถวาย

พระบาทสมเด็จพระเจ้าอยู่หัว โปรดเกล้าฯ ประกอบพระราชพิธีสมโภช และขึ้นระวางเมื่อวันที่ 25 มิถุนายน พ.ศ. 2520 พร้อมกับพระวิมลรัตนกิริณีฯ ณ โรงช้างต้น พระราชวังดุสิต พระราชทานนามว่า

ปัจจุบันพระเศวตสุทธวิลาศฯ ย้ายไปยืนโรง ณ โรงช้างต้น ศูนย์อนุรักษ์ช้างไทย อำเภอห้างฉัตร จังหวัดลำปาง

## อ้างอิง

หมวดหมู่:ช้างสำคัญในรัชกาลที่ 9
หมวดหมู่:พ.ศ. 2520
หมวดหมู่:จังหวัดกาญจนบุรี
หมวดหมู่:จังหวัดชลบุรี
หมวดหมู่:จังหวัดลำปาง
พระวิมลรัตนกิริณีฯ

**พระวิมลรัตนกิริณีฯ** เป็นช้างสำคัญในรัชกาลพระบาทสมเด็จพระปรมินทรมหาภูมิพลอดุลยเดช เป็นช้างเผือกตระกูลพรหมพงศ์ จำพวกอัฏฐทิศ ชื่อ กมุท

พระวิมลรัตนกิริณีฯ เป็นช้างพังเผือก นายปรีชาและนางพิมพ์ใจ วารวิจิตร ได้มาจากป่าจังหวัดประจวบคีรีขันธ์ เมื่อวันที่ 25 พฤศจิกายน พ.ศ. 2514 ให้ชื่อว่า **พังขจร** และนำไปเลี้ยงที่บ้าน แถบทุ่งสีกัน กรุงเทพมหานคร ต่อมานายปรีชาและนางพิมพ์ใจได้น้อมเกล้าน้อมกระหม่อมถวาย โดยจมื่นสิริวังรัตน เป็นผู้ตรวจคชลักษณ์

พระบาทสมเด็จพระเจ้าอยู่หัว โปรดเกล้าฯ ประกอบพระราชพิธีสมโภช และขึ้นระวางเมื่อวันที่ 25 มิถุนายน พ.ศ. 2520 พร้อมกับพระเศวตสุทธวิลาศฯ ณ โรงช้างต้น พระราชวังดุสิต และพระราชทานนาม เมื่อวันที่ 30 มิถุนายน พ.ศ. 2520 ว่า

ปัจจุบัน พระวิมลรัตนกิริณีฯ ย้ายไปยืนโรง ณ โรงช้างต้น พระตำหนักภูพานราชนิเวศน์ จังหวัดสกลนคร ตั้งแต่ พ.ศ. 2538

## อ้างอิง

หมวดหมู่:ช้างสำคัญในรัชกาลที่ 9
หมวดหมู่:พ.ศ. 2520
หมวดหมู่:จังหวัดประจวบคีรีขันธ์
หมวดหมู่:จังหวัดสกลนคร
พระศรีนรารัฐราชกิริณีฯ

thumb|150px|ตราประจำจังหวัดนราธิวาสในปัจจุบัน (เริ่มใช้ พ.ศ. 2520) แสดงภาพช้างเผือกในใบเรือ หมายถึง พระศรีนรารัฐราชกิริณีฯ
**พระศรีนรารัฐราชกิริณีฯ** ช้างสำคัญในรัชกาลพระบาทสมเด็จพระปรมินทรมหาภูมิพลอดุลยเดช เป็นช้างสำคัญอยู่ในตระกูล “พรหมพงศ์” จำพวก “อัฏฐทิศ” ชื่อ “อัญชัน”

พระศรีนรารัฐราชกิริณีฯ เป็นช้างพังเผือก พลัดจากแม่ช้างป่าบริเวณป่าเทือกเขากือซา ตำบลจะแนะ อำเภอระแงะ จังหวัดนราธิวาส  นายมายิ มามุ ราษฎรบ้านกูมุง ตำบลจะแนะ ผู้พบได้ตั้งชื่อให้เป็นภาษาพื้นเมืองว่า **จิ** ต่อมาได้ชื่อว่า **พังจิตรา**  นายวัชร สิงคิวิบูลย์ ผู้ว่าราชการจังหวัดนราธิวาส น้อมเกล้าน้อมกระหม่อมถวาย เมื่อวันที่ 23 สิงหาคม พ.ศ. 2520 

พระบาทสมเด็จพระเจ้าอยู่หัว โปรดเกล้าฯ ประกอบพระราชพิธีสมโภช และขึ้นระวางเมื่อวันที่ 24 สิงหาคม พ.ศ. 2520 ณ โรงช้างต้น จังหวัดนราธิวาส พระราชทานนามว่า

ปัจจุบัน พระศรีนรารัฐราชกิริณีฯ ยืนโรงอยู่ ณ โรงช้างต้น สวนจิตรลดา พระราชวังดุสิต

## อ้างอิง

หมวดหมู่:ช้างสำคัญในรัชกาลที่ 9
หมวดหมู่:พ.ศ. 2520
หมวดหมู่:จังหวัดนราธิวาส
พระเศวตภาสุรคเชนทร์ฯ

**พระเศวตภาสุรคเชนทร์ฯ** ช้างสำคัญในรัชกาลพระบาทสมเด็จพระปรมินทรมหาภูมิพลอดุลยเดช เป็นช้างเผือกตระกูลพรหมพงศ์ จำพวกอัฏฐทิศ ชื่อ ดามพหัสดินทร์ โดยจมื่นศิริ วังรัตน์ เป็นผู้ตรวจคชลักษณ์

พระเศวตภาสุรคเชนทร์ฯ เป็นช้างพลายลูกเถื่อน เกิดจากแม่ช้างป่าในเขตตำบลสองพี่น้อง อำเภอท่ายาง จังหวัดเพชรบุรี พบโดยชาวกะเหรี่ยง บ้านหนองปืนแตก ตำบลสองพี่น้อง และนำมามอบให้นายสุรเดช มหารมย์ เจ้าของไร่ภาศรี และให้ชื่อว่า **พลายภาศรี** นายศุภโยค พาณิชย์วิทย์ ผู้ว่าราชการจังหวัดเพชรบุรีเป็นผู้น้อมเกล้าน้อมกระหม่อมถวาย

พระบาทสมเด็จพระเจ้าอยู่หัว โปรดเกล้าฯ ประกอบพระราชพิธีสมโภช และขึ้นระวางเมื่อวันที่ 25 พฤษภาคม พ.ศ. 2521 ณ โรงพิธี จังหวัดเพชรบุรี พร้อมกับพระเทพวัชรกิริณีฯ และพระบรมนขทัศฯ พระราชทานนามว่า

ปัจจุบันพระเศวตภาสุรคเชนทร์ฯ ยืนโรง ณ โรงช้างต้น ศูนย์อนุรักษ์ช้างไทย อำเภอห้างฉัตร จังหวัดลำปาง

## อ้างอิง

หมวดหมู่:ช้างสำคัญในรัชกาลที่ 9
หมวดหมู่:พ.ศ. 2521
หมวดหมู่:จังหวัดเพชรบุรี
หมวดหมู่:จังหวัดลำปาง
พระเทพวัชรกิริณีฯ

**พระเทพวัชรกิริณีฯ** ช้างสำคัญในรัชกาลพระบาทสมเด็จพระปรมินทรมหาภูมิพลอดุลยเดช เป็นช้างเผือกตระกูลวิษณุพงศ์ จำพวกอัฏฐคช ชื่อ ดามพหัสดินทร์ โดยจมื่นศิริ วังรัตน์ เป็นผู้ตรวจคชลักษณ์

พระเทพวัชรกิริณีฯ เป็นช้างพังลูกเถื่อน เกิดจากแม่ช้างป่าในป่ายางชุม ตำบลสองพี่น้อง อำเภอท่ายาง จังหวัดเพชรบุรี นายสนิท ศิริวานิช กำนันตำบลเขาน้อย อำเภอปราณบุรี จังหวัดประจวบคีรีขันธ์ ได้นำมามอบให้พระครูโสภณพัฒนกิจ (พระปลัดบุญส่ง ธัมมปาโล) เจ้าอาวาสวัดเขาบันไดอิฐ อำเภอเมืองเพชรบุรี จังหวัดเพชรบุรี ตั้งชื่อว่า **พังขวัญตา** และเลี้ยงไว้ที่วัดเขาบันไดอิฐ คู่กับ **พลายดาวรุ่ง** (พระบรมนขทัศฯ) นายศุภโยค พาณิชย์วิทย์  ผู้ว่าราชการจังหวัดเพชรบุรีเป็นผู้น้อมเกล้าน้อมกระหม่อมถวาย

พระบาทสมเด็จพระเจ้าอยู่หัว โปรดเกล้าฯ ประกอบพระราชพิธีสมโภช และขึ้นระวางเมื่อวันที่ 25 พฤษภาคม พ.ศ. 2521 ณ โรงพิธี จังหวัดเพชรบุรี พร้อมกับพระเศวตภาสุรคเชนทร์ฯ และพระบรมนขทัศฯ พระราชทานนามว่า

ปัจจุบันพระเทพวัชรกิริณีฯ ย้ายไปยืนโรง ณ โรงช้างต้น พระตำหนักภูพานราชนิเวศน์ จังหวัดสกลนคร ตั้งแต่ พ.ศ. 2538

## อ้างอิง

หมวดหมู่:ช้างสำคัญในรัชกาลที่ 9
หมวดหมู่:พ.ศ. 2521
หมวดหมู่:จังหวัดเพชรบุรี
หมวดหมู่:จังหวัดสกลนคร
พระบรมนขทัศฯ

**พระบรมนขทัศฯ** ช้างสำคัญในรัชกาลพระบาทสมเด็จพระปรมินทรมหาภูมิพลอดุลยเดช เป็นช้างสำคัญในตระกูลวิษณุพงศ์ จำพวกอัฎฐคช ชื่อ "ครบกระจอก" เป็นช้างที่มีเล็บครบ 20 เล็บ คือเท้าละห้าเล็บทั้งสี่เท้า ช้างเดียวในรัชกาลที่ 9 โดยจมื่นศิริ วังรัตน์ เป็นผู้ตรวจคชลักษณ์

พระบรมนขทัศฯ เป็นช้างพลายเผือกลูกเถื่อน เกิดจากแม่ช้างป่า พระครูโสภณพัฒนกิจ (พระปลัดบุญส่ง ธัมมปาโล) เจ้าอาวาสวัดเขาบันไดอิฐ อำเภอเมืองเพชรบุรี จังหวัดเพชรบุรี ได้มาจากราษฎรอำเภอปราณบุรี จังหวัดประจวบคีรีขันธ์ ตั้งชื่อว่า **พลายดาวรุ่ง** และนำมาเลี้ยงไว้ที่วัดเขาบันไดอิฐ คู่กับ **พังขวัญตา** (พระเทพวัชรกิริณีฯ) นายศุภโยค พาณิชย์วิทย์ ผู้ว่าราชการจังหวัดเพชรบุรีเป็นผู้น้อมเกล้าน้อมกระหม่อมถวาย

พระบาทสมเด็จพระเจ้าอยู่หัว โปรดเกล้าฯ ประกอบพระราชพิธีสมโภช และขึ้นระวางเมื่อวันที่ 25 พฤษภาคม พ.ศ. 2521 ณ โรงพิธี จังหวัดเพชรบุรี พร้อมกับพระเศวตภาสุรคเชนทร์ฯ และพระเทพวัชรกิริณีฯ พระราชทานนามว่า **"พระบรมนขทัศ วัชรพาหนพิษณุพงศ์ โสตถิธำรงอัฏฐคช ดิเรกยศอนันตคุณ อดุลยสารเลิศฟ้า ๚"**

ปัจจุบัน พระบรมนขทัศฯ ได้ล้มลงแล้ว

## อ้างอิง

หมวดหมู่:ช้างสำคัญในรัชกาลที่ 9
หมวดหมู่:พ.ศ. 2521
หมวดหมู่:จังหวัดเพชรบุรี
พระราชวังคย็องบก

**พระราชวังคย็องบก** () หรือที่รู้จักในชื่อ **คย็องบกกุง** เป็นพระราชวังหลักของราชวงศ์โชซอน สร้างขึ้นใน ค.ศ. 1395 ตั้งอยู่ทางตอนเหนือของกรุงโซล ประเทศเกาหลีใต้ พระราชวังคย็องบกมีขนาดใหญ่ที่สุดในบรรดา *[[พระราชวังทั้งห้า]]* ที่สร้างขึ้นโดยราชวงศ์โชซอน ทำหน้าที่เป็นที่ประทับของราชวงศ์และที่ทำการของรัฐบาล

พระราชวังคย็องบกสร้างขึ้นโดยช็อง โด-จ็อน และยังคงมีสถานะพระรางวังหลักของราชวงศ์โชซ็อนจนกระทั่งถูกไฟเผาไหม้ในช่วงสงครามอิมจิน (ค.ศ. 1592–1598) และถูกทอดทิ้งเป็นเวลาสองศตวรรษ อย่างไรก็ตาม ในคริสต์ศตวรรษที่ 19 ห้องทั้ง 7,700 ห้องของพระราชวังได้รับการฟื้นฟูภายใต้การนำของแทว็อนกุนฮึงซ็อนในรัชสมัยพระเจ้าโคจง อาคาร 500 แห่งได้รับการฟื้นฟูบนพื้นที่มากกว่า 40 เฮกตาร์

ในช่วงต้นคริสต์ศตวรรษที่ 20 บริเวณพระรางวังจำนวนมากถูกทำลายอย่างเป็นระบบโดยจักรวรรดิญี่ปุ่นในสมัยที่ครอบครองเกาหลี ต่อมาในวันที่ 21 มกราคม ค.ศ. 1963 พระราชวังนี้ได้รับการบรรจุเป็นทรัพย์สินทางวัฒนธรรม และได้รับการฟื้นฟูไปเป็นรูปแบบเดิมตั้งแต่คริสต์ทศวรรษ 1990

คำว่า "คย็องบกกุง" ในภาษาเกาหลี แปลว่า "พระราชวังแห่งพรที่ส่องสว่าง (The Palace of Shining Blessings)"

## สิ่งก่อสร้าง
### ประตูหลัก
* ประตูควังฮวา (ประตูแรกที่เข้าสู่พระราชวังหรือประตูทิศใต้)
* ประตูฮึงนเย (ประตูที่สองเข้าสู่พระราชวัง)
* ประตูคึนจ็อง (ประตูที่สามเข้าสู่พระราชวัง)
* ประตูซินมู (ประตูทิศเหนือ)
* ประตูค็อนชุน (ประตูทิศตะวันออก)
* ประตูย็องชู (ประตูทิศตะวันตก)

### เขตพระราชฐานชั้นนอก
* ประตูคึนจ็อง (ประตูที่สามเข้าสู่พระราชวัง)
* พระที่นั่งคึนจ็อง 
* พระที่นั่งซาจ็อง (สถานที่ทรงงานของกษัตริย์)
* พระที่นั่งซูจ็อง
* พระที่นั่งช็อนชู
* พระที่นั่งมันชูน

### เขตพระราชฐานชั้นใน
* พระที่นั่งคังนย็อง (สถานที่ประทับของกษัตริย์)
* พระที่นั่งคโยแท (สถานที่ประทับของอัครมเหสี)
* พระที่นั่งจากย็อง (สถานที่ประทับของพระราชชนนีของกษัตริย์)

### วังตะวันออก (สถานที่ประทับของมกุฎราชกุมาร)
* พระตำหนักจาซ็อน (สถานที่ประทับของมกุฎราชกุมารและพระชายา)
* ตำหนักพีฮย็อน (สถานที่ศึกษาเล่าเรียนของมกุฎราชกุมาร)

### สถานที่อื่น ๆ
* ศาลาคย็องเฮรู (สถานที่สำหรับจัดงานเลี้ยงของพระราชวัง)
* ศาลาฮยังว็อนจ็อง

### สะพาน
* สะพานย็องเจ
* สะพานชวีฮยัง

## อ้างอิง

## บรรณานุกรม
* 

## แหล่งข้อมูลอื่น

* Official homepage
* Official guide from Cultural Heritage Administration
* Gyeongbok Palace
* Video of Royal Gate Ceremony, Gyeongbokgung
* The Seoul Guide : Gyeongbokgung Palace

คย็องบก
หมวดหมู่:ที่ประทับของพระมหากษัตริย์ในประเทศเกาหลีใต้
หมวดหมู่:ที่ประทับของจักรพรรดิในประเทศเกาหลีใต้
หมวดหมู่:ราชวงศ์โชซ็อน
หมวดหมู่:ที่ประทับของพระมหากษัตริย์
หมวดหมู่:ที่ประทับของจักรพรรดิ
หมวดหมู่:สิ่งก่อสร้างในเขตชงโน
อุทยานแห่งชาติขุนขาน

**อุทยานแห่งชาติขุนขาน** ตั้งอยู่ในลุ่มน้ำแม่ขานและลุ่มน้ำแม่แจ่ม ท้องที่อำเภอสะเมิง จังหวัดเชียงใหม่ มีเนื้อที่ 130,583.45 ไร่ หรือ 208.93 ตารางกิโลเมตร

## ภูมิประเทศ
มีลักษณะส่วนใหญ่เป็นเทือกเขาสลับซับซ้อนประมาณร้อยละ 80 ของพื้นที่ มีความสูงจากระดับน้ำทะเลต่ำสุด 500 เมตร และสูงสุด 1,708 เมตร สภาพของพื้นที่มีความลาดชันมากกว่าร้อยละ 35 เป็นส่วนใหญ่ แม่น้ำสายสำคัญที่เป็นแหล่งน้ำอุปโภคบริโภค ได้แก่ น้ำแม่สะเมิง น้ำแม่สาบ น้ำแม่ขาน น้ำอมลอง น้ำแม่โต๋ น้ำแม่บ่อแก้ว น้ำแม่อมแตง น้ำแม่ตาละ น้ำแม่สะงะ และน้ำแม่แจ่ม

## ลักษณะภูมิอากาศ
สภาพภูมิอากาศเย็นสบายตลอดปี อุณหภูมิสูงสุดเฉลี่ย 28 องศาเซลเซียส ต่ำสุดเฉลี่ย 18 องศาเซลเซียส อุณหภูมิเฉลี่ยโดยทั่วไป 23 องศาเซลเซียส ปริมาณน้ำฝนเฉลี่ยทั้งปี 1,380 มิลลิเมตร

## ทรัพยากรป่าไม้
สภาพป่าของอุทยานแห่งชาติ ประกอบไปด้วยป่า 5 ชนิด คือ

*ป่าดิบเขา พบตามภูเขาที่มีความสูงจากระดับน้ำทะเลปานกลางตั้งแต่ 1,000 เมตร ขึ้นไป บริเวณตอนบนของพื้นที่และบริเวณเทือกเขาแบ่งเขตอำเภอสะเมิงกับอำเภอแม่แจ่ม พันธุ์ไม้ที่พบมากได้แก่ ก่อ สนสามใบ ทะโล้ ตุ้มเต๋น มะขามป้อม จำปี มะส้าน สารภีป่า นมนาง เป็นต้น

* ป่าดิบแล้ง พบทั่วไปบริเวณหุบเขาและริมลำห้วยในระดับความสูง 600-1,000 เมตร พันธุ์ไม้ที่ขึ้นอยู่ได้แก่ ยาง ตะเคียน มะม่วงป่า ลำไยป่า มะไฟ มะเดื่อ เป็นต้น

* ป่าสนเขา พบตามยอดเขาโดยทั่วไปที่ระดับความสูง 700-1,300 เมตร พันธุ์ไม้ที่ขึ้นอยู่ได้แก่ สนสองใบ สนสามใบ ก่อ รัก รัง เหียง เป็นต้น

* ป่าเบญจพรรณ พบทางทิศตะวันออกของพื้นที่ พันธุ์ไม้ที่ขึ้นได้แก่ สัก เติม สมอไทย เส้า แดง ประดู่ เสี้ยว มะแฟน ซ้อ เป็นต้น

* ป่าเต็งรัง พบมากโดยทั่วไปบริเวณภูเขาที่ไม่สูงมากนัก พันธุ์ไม้ที่ขึ้นอยู่ได้แก่ เต็ง รัง เหียง พลวง สนสองใบ มะกอก เส้า เสี้ยว เป็นต้น

## ทรัพยากรสัตว์ป่า
สัตว์ป่าที่เห็นได้โดยมาก ได้แก่ เก้ง หมูป่า ไก่ป่า ลิง เม่น หมาใน กระต่ายป่า กระรอก อีเห็น ตะกวด หมาจิ้งจอก ตุ่น บ่าง ค้างคาว พังพอน เป็นต้น ส่วนสัตว์ป่าที่เป็นจุดเด่น ได้แก่ นกนานาชนิด เสือโคร่ง และ เลียงผา

## อาณาเขต
* ทิศเหนือ ติดต่อกับ เขตรักษาพันธุ์สัตว์ป่าสะเมิง ตำบลยั้งเมิน อำเภอสะเมิง จังหวัดเชียงใหม่
* ทิศใต้ ติดต่อกับ เขตอุทยานแห่งชาติออบขาน ตำบลบ่อแก้ว ตำบลแม่สาบ ตำบลสะเมิงใต้ อำเภอสะเมิง จังหวัดเชียงใหม่
* ทิศตะวันออก ติดต่อกับ เขตติดต่อ อำเภอแม่ริม ตำบลโป่งแยง อำเภอแม่ริม จังหวัดเชียงใหม่
* ทิศตะวันตก ติดต่อกับ เขตป่าสงวนแห่งชาติ ป่าแม่แจ่ม ตำบลแม่แดด ตำบลแม่นาจร อำเภอแม่แจ่ม จังหวัดเชียงใหม่

## แหล่งท่องเที่ยว
### ด้านธรรมชาติ
อุทยานแห่งชาติขุนขาน มีสภาพป่าที่อุดมสมบูรณ์ และมีจุดเด่นทางธรรมชาติหลายแห่ง ได้แก่
* จุดชมทิวทัศน์ป่าแม่แจ่ม กิโลเมตรที่ 36–55
* จุดชมทิวทัศน์ป่าสะเมิง กิโลเมตรที่ 24–25
* น้ำตกแม่นาเปอะ 
* น้ำตกห้วยตาด 
* น้ำตกห้วยฮ้อม 
* น้ำตกอมลอง 
* น้ำตกห้วยอมแตง 
* หน้าผามาต๊ะ 
* ถ้ำหลวงแม่สาบ 
* บ่อน้ำร้อนท่าโต๋ 
* ดอยซาง 
* ดอยขุนแม่เอ๊าะ 
* ผาสามหน้า
นักท่องเที่ยวสามารถเดินทางมาท่องเที่ยวที่อุทยานขุนขานได้ตลอดทั้งปี

## ด้านศึกษาธรรมชาติ
* เส้นทางเดินศึกษาธรรมชาติริมถนนสายสะเมิง–วัดจันทร์

## อ้างอิง

*ขุนขาน สำนักอุทยานแห่งชาติ

## แหล่งข้อมูลอื่น
* อุทยานแห่งชาติขุนขาน
* สถิติข้อมูลนักท่องเที่ยวในอุทยานแห่งชาติ 

ขุนขาน
หมวดหมู่:อำเภอสะเมิง
วัดอนาลโยทิพยาราม

**วัดอนาลโยทิพยาราม** หรือ **ดอยบุษราคัม** เป็นวัดธรรมยุติกนิกายที่พระธรรมวิสุทธิญาณ (ไพบูลย์ สุมงฺคโล) ที่ปรึกษาเจ้าคณะภาค 4-5-6-7 (ธ) ให้สร้างขึ้นบนดอยบุษราคัม บ้านสันป่าม่วง หมู่ที่ 6 ตำบลสันป่าม่วง อำเภอเมืองพะเยา จังหวัดพะเยา จากตัวเมืองไปเส้นทางพะเยา-เชียงราย ประมาณ 7 กม.แยกซ้ายไปตามทางหลวงหมายเลข 1127 ประมาณ 9 กิโลเมตร เพื่อเป็นอุทยานพระพุทธศาสนา มีศาสนสถานที่สวยงามเช่น พระพุทธรูปศิลปสุโขทัยองค์ใหญ่ พระพุทธรูปปางต่าง ๆ เช่น ปางลีลา พุทธคยา เก๋งจีนประดิษฐานเจ้าแม่กวนอิม หอพระแก้วมรกตจำลองทำด้วยทองคำ ฯลฯ บรรยากาศร่มรื่น พื้นที่กว้างขวาง แวดล้อมไปด้วยทรัพยากรป่าไม้ จากยอดดอยสามารถชมทัศนียภาพของกว๊านพะเยา และตัวเมืองของพะเยาได้อย่างสวยงามสามารถขึ้นวัดอนาลโยได้ 2 ทางคือ ทางรถยนต์และทางบันได

## อ้างอิง

หมวดหมู่:วัดในอำเภอเมืองพะเยา
หมวดหมู่:วัดไทยในสังกัดคณะสงฆ์ธรรมยุติกนิกาย
หมวดหมู่:พระอารามหลวงชั้นตรี ชนิดสามัญ
พระตำหนักสมเด็จย่า

**พระตำหนักสมเด็จย่า** เป็นสถานที่สำคัญแห่งหนึ่งของจังหวัดพะเยา ภายในตำหนักมีเครื่องใช้ส่วนพระองค์ พระบรมฉายาลักษณ์ พระราชกรณียกิจต่าง ๆ ครั้งเสด็จเยือนจังหวัดพะเยา ตั้งแต่ปี พ.ศ. 2514 รวมทั้งหมด 9 ครั้ง

หมวดหมู่:สิ่งก่อสร้างในจังหวัดพะเยา
หมวดหมู่:พระตำหนัก
โบราณสถานบ้านร่องไฮ

**โบราณสถานบ้านร่องไฮ** เป็นชุมชนโบราณขนาดใหญ่ริมกว๊านพะเยา และเป็นซากโบราณสถานบางส่วนอยู่ในกว๊านพะเยา จากหลักฐานการขุดแต่งพบพระพุทธรูปหินทราย ชิ้นส่วนจารึก สันนิษฐานมีอายุราว 500 ปี ชุมชนแห่งนี้ยังสืบสานภูมิปัญญา วิถีชีวิตความสำพีนธ์กับกว๊านพะเยาจนถึงวันนี้

หมวดหมู่:โบราณสถานในจังหวัดพะเยา
แคว้นอาลซัส

**อาลซัส** () หรือ **แอลซ็อส** (อัลเซเชียน: Elsàss)  เป็นอดีตแคว้นในประเทศฝรั่งเศส (ปัจจุบันเป็นส่วนหนึ่งของแคว้นกร็องแต็สต์) ตั้งอยู่บริเวณพรมแดนทางทิศตะวันออกของประเทศฝรั่งเศส และทางทิศตะวันตกของแม่น้ำไรน์ ติดกับประเทศเยอรมนีและสวิตเซอร์แลนด์ มีเมืองหลักและเมืองที่ใหญ่ที่สุดคือเมืองสทราซบูร์

ในช่วงคริสต์ศตวรรษที่ 17 แคว้นอาลซัสถูกปรับปรุงในรัชสมัยพระเจ้าหลุยส์ที่ 14 และพระเจ้าหลุยส์ที่ 14 และกลายเป็นจังหวัดหนึ่งในประเทศฝรั่งเศส บ่อยครั้งที่แคว้นอาลซัสได้ถูกกล่าวรวมกับแคว้นลอแรน เนื่องจากการครอบครองดินแดนของแคว้นทั้งสอง (อาลซัส-ลอแรน) เป็นที่เลื่องชื่อในช่วงคริสต์ศตวรรษที่ 19-20

จนถึงสงครามโลกครั้งที่หนึ่งเยอรมนีรวมกับปรัสเซียและไซลีเชียเข้าโจมตีฝรั่งเศสและสามารถยึดอาลซัสและบางส่วนของลอแรนมาได้ระยะหนึ่ง พอเยอรมนีแพ้สงครามโลกครั้งที่หนึ่ง ฝรั่งเศสซึ่งชนะสงครามจึงเอาอาลซัสและบางส่วนของลอแรนคืนมา หลังจากนั้นในสงครามโลกครั้งที่สอง นาซีเยอรมันได้เข้ายึดปารีสและขู่ให้ฝรั่งเศสยกอาลซัสและบางส่วนของลอแรนให้เยอรมนี อาลซัสและบางส่วนของลอแรนจึงกลับเป็นของเยอรมนีอีกครั้ง เมื่อเยอรมนีนาซีแพ้สงครามโลกครั้งที่สอง เยอรมนีก็คืนอาลซัสและบางส่วนของลอแรนแก่ฝรั่งเศส

## แหล่งข้อมูลอื่น
* เว็บไซต์อย่างเป็นทางการของสภาแคว้นอาลซัส  
* เว็บไซต์อย่างเป็นทางการของสภาแคว้นอาลซัส  
* ข้อมูลการท่องเที่ยวในแคว้นอาลซัส 

หมวดหมู่:ภูมิภาคทางภูมิศาสตร์ ประวัติศาสตร์ และวัฒนธรรมของฝรั่งเศส
หมวดหมู่:จังหวัดในประวัติศาสตร์ฝรั่งเศส
บริเวณเวอร์นิก

**บริเวณเวอร์นิก** () เป็นบริเวณของซีรีบรัล คอร์เท็กซ์ในสมองของมนุษย์ อยู่ด้านหลังของลอนสมองซุพีเรียร์เทมพอรัล (superior temporal gyrus) ล้อมรอบคอร์เท็กซ์ของระบบรับเสียง (auditory cortex) บนร่องด้านข้างหรือร่องซิลเวียน [ซึ่งเป็นส่วนที่สมองกลีบขมับ (temporal lobe) และสมองกลีบข้าง (parietal lobe) มาพบกัน] อาจเรียกบริเวณนี้ว่าส่วนท้ายของบริเวณโบรดมันน์ 22 และในคนส่วนใหญ่บริเวณนี้จะอยู่ในสมองซีกซ้าย ซึ่งทำหน้าที่เฉพาะในด้านทักษะทางภาษา การอุดตันของหลอดเลือดแดงมิดเดิลซีรีบรัล (middle cerebral artery) ในผู้ป่วยโรคหลอดเลือดสมองอาจทำให้บริเวณนี้ทำหน้าที่ได้ผิดปกติ

ชื่อของบริเวณเวอร์นิกมาจากชื่อของ คาร์ล เวอร์นิเก นักประสาทวิทยาและจิตแพทย์ชาวเยอรมัน ซึ่งค้นพบว่าการทำลายในบริเวณนี้ทำให้เกิดภาวะเสียการสื่อความ (aphasia) ซึ่งเรียกว่า *Wernicke's aphasia* หรือ *receptive aphasia* ในปี ค.ศ. 1874 (พ.ศ. 2417) ภาวะดังกล่าวทำให้เกิดความบกพร่องของความเข้าใจภาษาและการพูด ซึ่งมีจังหวะของเสียงที่ธรรมชาติและมีวากยสัมพันธ์ที่ปกติ แต่ไม่มีความสามารถเข้าใจความหมายได้ อาจเรียกภาวะนี้ว่า *fluent* หรือ *jargon aphasia* การทำงานของเวอร์นิเกเป็นการริเริ่มการศึกษาสมองในบริเวณนี้และบทบาทที่เกี่ยวกับภาษา ซึ่งเกี่ยวข้องกับความเข้าใจและการตีความภาษาพูด

บริเวณนี้เชื่อมต่อไปยังบริเวณโบรคา (Broca's area) โดยผ่านเส้นทางประสาทชื่ออาร์คูเอท ฟาสซิคูลัส (arcuate fasciculus) และยังเชื่อมต่อกับคอร์เท็กซ์ส่วนการรับเสียงปฐมภูมิ (primary auditory cortex) ซึ่งเกี่ยวกับบทบาทของความเข้าใจซึ่งคำพูด

## อ้างอิง

## ดูเพิ่ม
* สมอง
* ซีรีบรัล คอร์เท็กซ์
* บริเวณโบรคา (Broca's area)
* อาร์คูเอท ฟาสซิคูลัส (Arcuate fasciculus)
* อันซิเนท ฟาสซิคูลัส (Uncinate fasciculus)

หมวดหมู่:สมอง
หมวดหมู่:สมองใหญ่
ดินแดนโพ้นทะเลของประเทศฝรั่งเศส

**ดินแดนโพ้นทะเลของประเทศฝรั่งเศส** (Territoire d'outre-mer : TOM) เป็นหน่วยการบริหารของประเทศฝรั่งเศส ปัจจุบันใช้เป็นหน่วยการปกครองสำหรับดินแดนฝรั่งเศสใต้และแอนตาร์กติก (Terres australes et antarctiques françaises : TAAF)

หน่วยการปกครองนี้แตกต่างจาก เขตการปกครองโพ้นทะเล (Départements d'outre-mers : DOM) แต่ถึงกระนั้น ด้วยลักษณะเฉพาะของ DOM และ TOM และดินแดนอื่น ๆ ที่ครอบครอง บ่อยครั้งมักจะถูกเรียกโดยรวมว่า **DOM / TOM**

## อดีตดินแดนโพ้นทะเล

* เฟรนช์โปลินีเซีย : ตั้งแต่ พ.ศ. 2489 ถึง พ.ศ. 2546 ปัจจุบันเป็นส่วนหนึ่งของอาณานิคมโพ้นทะเล
* นิวแคลิโดเนีย : ตั้งแต่ พ.ศ. 2489 ถึง พ.ศ. 2542 ปัจจุบันเป็นส่วนหนึ่งของอาณานิคมพิเศษ
* หมู่เกาะวาลิสและหมู่เกาะฟูตูนา : ตั้งแต่ พ.ศ. 2504 ถึง พ.ศ. 2546 ปัจจุบันเป็นส่วนหนึ่งของอาณานิคมโพ้นทะเล

## ดูเพิ่ม
* อาณานิคมโพ้นทะเลของประเทศฝรั่งเศส (Overseas collectivity)

## แหล่งข้อมูลอื่น
* Ministère de l'outre-mer - Découvrir l'Outre-Mer 

หมวดหมู่:หน่วยการบริหารของประเทศฝรั่งเศส
หมวดหมู่:ดินแดนโพ้นทะเลของประเทศฝรั่งเศส
คาซูนาริ นิโนมิยะ

**คาซูนาริ นิโนมิยะ** (; เกิด 17 มิถุนายน ค.ศ. 1983) เป็นนักร้อง นักแต่งเพลง นักแสดง นักพากย์ พิธีกร และนักจัดรายการวิทยุชาวญี่ปุ่น เป็นสมาชิกของบอยแบนด์ อาราชิ 

นิโนะเข้ามาในค่ายจอห์นนี่ ตอนอายุ 13 ความสามารถพิเศษของโนะคือการแสดง ที่ได้รับคำชมจากนักวิจารณ์มากมายทั่วโลก (นิโนะได้ร่วมเล่นในหนังฮอลลิวู้ดของ คลินต์ อีสวู้ด เรื่อง Letters from Iwo jima.) นิโนะเป็นสมาชิกในวงที่ได้ร่วมเล่นหนัง/ละครมากมาย (พอกับมัตสึจุน) เพราะผู้คนกล่าวว่า นิโนะสามารถสื่อความรู้สึกออกมาทางตาได้ดี

เพื่อนสนิทที่สุดของนิโนะในวงอาราชิคือ โอโนะ ซาโตชิ สำหรับนิโนะ และโช นั้นมีโอกาสได้ร่วมงานกันในละครเรื่อง Yamada Taro Monogatari ด้วย

นิโนะออกจะมีนิสัยขี้เล่น ยิ้มน่ารัก แต่แกล้งคนเก่ง ปากจัดเล็กน้อย จุดเด่นคือ หน้าเด็กตลอดกาล และเป็นที่รักของทุกคน

สิ่งที่นิโนะชอบมากที่สุดคือ เล่นเกม ชอบเล่นมาก หายใจเข้าออกเป็นเกม ในรายการทีวี คำถามทุกอย่างที่ถาม โยงมาถึงเกมได้หมด บ้าเกมอย่างไม่น่าเชื่อ เกมที่โนะชอบคือ สปาร์ตัน X
นิสัยอีกอย่างที่เป็นจุดเด่นของโนะคือ ขี้งก ประหยัด มัธยัสถ์ เป็นอันดับหนึ่ง

นิโนะมีไดอารี่ ออนไลน์ของตัวเองชื่อว่า Game Nikki แต่ปิดไปแล้ว เปลี่ยนมาใช้ Game Nikki X แทน

## ผลงาน
### ภาพยนตร์

### ละคร

### ภาพยนตร์โทรทัศน์

## รางวัล

## อ้างอิง

หมวดหมู่:นักร้องญี่ปุ่น
หมวดหมู่:บุคคลจากโตเกียว
หมวดหมู่:ผู้มีชื่อเสียงทางโทรทัศน์ชาวญี่ปุ่น
หมวดหมู่:นักร้องชายญี่ปุ่น
หมวดหมู่:นักแสดงญี่ปุ่น
หมวดหมู่:นักแสดงชายชาวญี่ปุ่น
หมวดหมู่:นักพากย์ชายชาวญี่ปุ่น
อาณานิคมโพ้นทะเลของประเทศฝรั่งเศส

**อาณานิคมโพ้นทะเลของประเทศฝรั่งเศส** (Collectivité d'outre-mer : COM) มีฐานะเสมือนแคว้นในประเทศฝรั่งเศส โดยรวมดินแดนโพ้นทะเลเดิมและดินแดนอื่นๆ ซึ่งมีสถานะคล้ายคลึงกัน โดยตั้งเป็น "**อาณานิคมโพ้นทะเลของประเทศฝรั่งเศส** (Collectivité d'outre-mer : COM)" จากการแก้ไขรัฐธรรมนูญในวันที่ 28 มีนาคม พ.ศ. 2546

ในวันที่ 22 กุมภาพันธ์ พ.ศ. 2550 มีอาณานิคมโพ้นทะเลของประเทศฝรั่งเศสจำนวนทั้งสิ้น 5 แห่ง ได้แก่

* เฟรนช์โปลินีเซีย : มีอำนาจในการปกครองตนเองสูงมาก ซึ่งเห็นได้ชัดจากตำแหน่งของประธานาธิบดี (ประธานาธิบดีแห่งเฟรนช์โปลินีเซีย - Le président de la Polynésie française) สถานะในการปกครอง (ประเทศโพ้นทะเล - Pays d'outre-mer : POM) และสภานิติบัญญัติ (สภาแห่งเฟรนช์โปลินีเซีย - Assemblée de la Polynésie française)
* แซ็ง-บาร์เตเลมี
* แซ็ง-มาร์แต็ง
* แซงปีแยร์และมีเกอลง
* หมู่เกาะวาลิสและหมู่เกาะฟูตูนา

## ดูเพิ่ม
* จังหวัดและดินแดนโพ้นทะเลของประเทศฝรั่งเศส (Overseas departments and territories of France)
* จังหวัดโพ้นทะเลของประเทศฝรั่งเศส (Overseas department)
* ดินแดนโพ้นทะเลของประเทศฝรั่งเศส (Overseas territories of France)

หมวดหมู่:ลัทธิล่าอาณานิคม
ฝ
หมวดหมู่:หน่วยการบริหารของประเทศฝรั่งเศส

หมวดหมู่:ดินแดนในภาวะพึ่งพิง
กรมศุลกากร

**กรมศุลกากร** () เป็นส่วนราชการระดับกรม สังกัดกระทรวงการคลัง ก่อตั้งเมื่อวันที่ 4 กรกฎาคม พ.ศ. 2417 ในสมัยรัชกาลที่ 5 โดยมีชื่อว่า "หอรัษฎากรพิพัฒน์" มีหน้าที่เก็บภาษีอากรขาเข้าและขาออกเป็นรายได้ของรัฐ

## ประวัติ
[300px|thumb|right|"หอรัษฎากรพิพัฒน์" ในพระบรมมหาราชวัง ปัจจุบันปรับปรุงเป็นพิพิธภัณฑ์ผ้า ใน[สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง]]
กิจการศุลกากรในประเทศไทย เริ่มมีมาตั้งแต่สมัยสุโขทัย โดยเรียกว่า "จกอบ" ต่อมาในสมัยอยุธยา ได้มีหน่วยงานที่ทำหน้าที่ด้านการตรวจเก็บภาษีขาเข้าเรียกว่า "พระคลังสินค้า"

ในยุครัตนโกสินทร์ ได้มีระบบการประมูลผูกขาดการเรียกเก็บภาษีอากร เรียกว่า "ระบบเจ้าภาษีนายอากร" ต่อมาในรัชสมัยรัชกาลที่ 4 มีการติดต่อค้าขายมากขึ้น มีการทำสนธิสัญญาเบาว์ริง เปลี่ยนแปลงการเก็บค่าธรรมเนียมปากเรือมาเป็น "ภาษีร้อยชักสาม" โดยมีโรงเก็บภาษีเรียกว่า "ศุลกสถาน" ต่อมาในปี พ.ศ. 2417 ได้มีการจัดตั้งหอรัษฎากรพิพัฒน์ เป็นสำนักงานกลางในการรวบรวมรายได้ของแผ่นดิน และได้มีพัฒนาการเรื่อยมาจนเป็นกรมศุลกากร ที่มีบทบาทหน้าที่เน้นการจัดเก็บภาษีอากรจากของที่นำเข้ามาในและส่งออกนอกประเทศ

## หน่วยงานในสังกัด

* กองสืบสวนและปราบปราม
* กองบริหารทรัพยากรบุคคล
* กองตรวจสอบอากร
* กองพิกัดอัตราศุลกากร
* กองสิทธิประโยชน์ทางภาษีอากร
* กองมาตรฐานพิธีการและราคาศุลกากร
* กองกฎหมาย
* กองยุทธศาสตร์และแผนงาน
* กองบริหารจัดการและพัฒนาระบบเชื่อมโยงข้อมูลการนำเข้า ส่งออก และโลจิสติกส์
* ศูนย์เทคโนโลยีสารสนเทศและการสื่อสาร
* สำนักงานเลขานุการกรม
* สำนักงานศุลกากรกรุงเทพ
* สำนักงานศุลกากรท่าเรือกรุงเทพ

* สำนักงานศุลกากรท่าเรือแหลมฉบัง
* สำนักงานศุลกากรตรวจของผู้โดยสารท่าอากาศยานสุวรรณภูมิ
* สำนักงานศุลกากรตรวจสินค้าท่าอากาศยานสุวรรณภูมิ
* สำนักงานศุลกากรท่าอากาศดอนเมือง
* สำนักงานที่ปรึกษาการศุลกากร ประจำสถานเอกอัครราชทูต ณ กรุงบรัสเซลส์
* สำนักงานศุลกากรประจำสถานกงสุลใหญ่ ณ เมืองฮ่องกง
* งานที่ปรึกษาการศุลกากรประจำสถานกงสุลใหญ่ ณ นครกวางโจว
* สำนักงานศุลกากรตรวจสินค้าลาดกระบัง
* สำนักงานศุลกากรมาบตาพุด
* สำนักงานศุลกากรหนองคาย 
* สำนักงานศุลกากรภาคที่ 1-5

### ด่านศุลกากร
ด่านศุลกากร ในสังกัดกรมศุลกากรมีจำนวนทั้งสิ้น 45 ด่าน ดังนี้
* สำนักงานศุลกากรภาคที่ 1 มีด่านศุลกากร จำนวน 6 ด่าน ได้แก่ คลองใหญ่ จันทบุรี ประจวบคีรีขันธ์  แม่กลอง สังขละบุรี และอรัญประเทศ
* สำนักงานศุลกากรภาคที่ 2 มีด่านศุลกากร จำนวน 9 ด่าน ได้แก่ ท่าลี่ เชียงคาน บึงกาฬ นครพนม มุกดาหาร เขมราฐ ช่องเม็ก ช่องสะงำ และช่องจอม
* สำนักงานศุลกากรภาคที่ 3 มีด่านศุลกากร จำนวน 9 ด่าน ได้แก่ แม่สาย เชียงแสน เชียงของ ทุ่งช้าง แม่สอด แม่สะเรียง ท่าอากาศยานเชียงใหม่ แม่ฮ่องสอน และเชียงดาว
* สำนักงานศุลกากรภาคที่ 4 มีด่านศุลกากร จำนวน 12 ด่าน ได้แก่ วังประจัน สตูล ปาดังเบซาร์ สะเดา บ้านประกอบ เบตง สุไหงโก-ลก ตากใบ ปัตตานี ท่าอากาศยานหาดใหญ่ และสงขลา และกันตัง
* สำนักงานศุลกากรภาคที่ 5 มีด่านศุลกากร จำนวน 9 ด่าน ได้แก่ ชุมพร บ้านดอน เกาะสมุย สิชล นครศรีธรรมราช กระบี่ ภูเก็ต ท่าอากาศยานภูเก็ต และระนอง

## อธิบดีกรมศุลกากร

## อ้างอิง

## ดูเพิ่ม
* สโมสรฟุตบอลคัสตอม ยูไนเต็ด

## แหล่งข้อมูลอื่น
* เว็บไซต์กรมศุลกากร
* งานราชการ ติดต่อกรมศุลกากร นำเข้า-ส่งออก


ศุลกากร
หมวดหมู่:ภาษี
หมวดหมู่:องค์การที่ก่อตั้งในปี พ.ศ. 2417
ศ
ศุลกากร
หมวดหมู่:หน่วยงานบังคับใช้กฎหมายแห่งชาติของประเทศไทย
หมวดหมู่:หน่วยงานบังคับใช้กฎหมายของประเทศไทย
อู๋ จวินหรู

**อู๋ จวินหรู** () เกิดเมื่อวันที่ 2 สิงหาคม พ.ศ. 2508 เป็นนักแสดงตลกหญิงแนวหน้าชาวฮ่องกง ผลงานภาพยนตร์ที่คนไทยจำได้ส่วนใหญ่ เธอจะเล่นประกบคู่กับโจวซิงฉือ จนได้ฉายาจากสื่อว่าเป็น "โจวซิงฉือเวอร์ชันผู้หญิง" ในกลางยุค 80s เธอตกเป็นข่าวว่าเป็นมือที่สาม ทำให้ดาราจอแก้วยอดนิยมในขณะนั้น คือ องเหม่ยหลิง ฆ่าตัวตาย ต่อมาเธอถูกช่องทีวีบีแช่เย็น(ไม่ป้อนงานละครกว่าสองปี) แต่ในที่สุดเธอก็สามารถฝ่ากำแพงความเกลียดชังของแฟนคลับองเหม่ยหลิง มาได้สำเร็จ และสร้างชื่อเสียงโด่งดังขึ้นมาในฐานะนักแสดงตลกหญิง จนกลายมาเป็น ราชินีหนังตลก ชื่อดังทั่วเอเชีย

ทางด้านชีวิตส่วนตัว เธอให้กำเนิดลูกสาวคนแรกกับผู้กำกับ ปีเตอร์ ชานโดยมิได้สมรส เมื่อวันที่ 15 เมษายน พ.ศ. 2549

## อ้างอิง

หมวดหมู่:นักแสดงจีน
หมวดหมู่:นักแสดงละครโทรทัศน์หญิงชาวฮ่องกง
สำราญ เกิดผล

**สำราญ เกิดผล** (22 กรกฎาคม พ.ศ. 2470 - 1 ตุลาคม พ.ศ. 2560) เป็นนักดนตรีชาวไทย ได้รับยกย่องให้เป็นศิลปินแห่งชาติ สาขาศิลปะการแสดง (ดนตรีไทย) ประจำปี พ.ศ. 2548

สำราญ เกิดผล เกิดเมื่อวันที่ 22 กรกฎาคม พ.ศ. 2470 ปีเถาะ ตรงกับสมัยรัชกาลที่ 7 ณ บ้านเลขที่ 57 หมู่ 4 ตำบลบ้านใหม่ อำเภอพระนครศรีอยุธยา จังหวัดพระนครศรีอยุธยา เป็นบุตรของนายหงษ์ เกิดผล กับนางสังวาลย์ เกิดผล แม่เพลงพื้นบ้านผู้มีความสามารถทั้งเพลงเรือ เพลงแอ่ว และเพลงเกี่ยวข้าว มีพี่น้องร่วมท้องเดียวกันทั้งหมด 7 คน คือ นางศิริ บุญจำเริญ, นายสวง เกิดผล, นางสมถวิลย์ กลิ่นสุคนธ์ , นางแสวง ตัณฑะตะนัย, สำราญ เกิดผล, นางลออ มีวีรสม และนายจำลอง เกิดผล 

เรียนดนตรีครั้งแรกกับครูจำรัส เกิดผล และครูสังเวียน เกิดผล ในเวลาต่อมาซึ่งครูทั้งสองมีศักดิ์เป็นอาของครูสำราญเอง ภายหลังได้มีโอกาสได้เรียนกับครูหลายท่าน เช่น ครูเพชร จรรนาฏย์ ครูเทียบ คงลายทอง ครูฉัตร สุนทรวาทิน ครูช่อ สุนทรวาทิน และครูอาจ สุนทร เป็นต้น ผลงานด้านการแต่งเพลงของครูสำราญ เกิดผล ที่สำคัญ เช่น เพลงกลางพนาเถา เพลงลอยประทีปเถา และเพลงไอยราชูงวงเถา ที่แต่งขึ้นเพื่อถวายแด่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เป็นต้น 

ครูสำราญ เกิดผล ได้ถ่ายทอดความรู้ทางดนตรีให้กับลูกศิษย์ผู้มีความสนใจทั้งที่บ้าน “พาทยรัตน์” สถาบันการศึกษา เช่น วิทยาลัยดุริยางคศิลป์ มหาวิทยาลัยมหิดล และ มหาวิทยาลัยราชภัฏพระนครศรีอยุธยา 

ครูสำราญ เกิดผล ถึงแก่กรรมเมื่อวันที่อาทิตย์ที่ 1 ตุลาคม 2560 สิริอายุได้  90 ปี 2 เดือน 12 วัน มีพิธีพระราชทานเพลิงศพเมื่อวันที่ 18 กุมภาพันธ์ พ.ศ. 2561 ณ วัดเสนาสนารามราชวรวิหาร อำเภอพระนครศรีอยุธยา จังหวัดพระนครศรีอยุธยา

หมวดหมู่:บุคคลจากอำเภอพระนครศรีอยุธยา
หมวดหมู่:ศิลปินแห่งชาติสาขาศิลปะการแสดง
หมวดหมู่:อาจารย์คณะดุริยางค์-ดนตรี
หมวดหมู่:บุคคลจากวิทยาลัยดุริยางคศิลป์ มหาวิทยาลัยมหิดล
หมวดหมู่:บุคคลจากมหาวิทยาลัยราชภัฏพระนครศรีอยุธยา
หมวดหมู่:ผู้ได้รับเครื่องราชอิสริยาภรณ์ จ.ภ.
มาเนกิเนโกะ

thumb|200px|right|แมวกวัก

**แมวกวัก** () เป็นรูปปั้นแมวตามความเชื่อของชาวญี่ปุ่นว่าจะนำโชคลาภให้แก่เจ้าของ สำหรับร้านค้าก็จะดึงดูดลูกค้าให้เข้าร้านเช่นเดียวกับนางกวักของไทย หน้าตาของแมวกวักคล้ายคลึงกับแมวพันธุ์พื้นเมืองของญี่ปุ่นชนิดหนึ่งที่ไม่มีหางที่เรียกว่า เจแปนิสบ๊อบเทล (Japanese Bobtail)

ตำนานของแมวกวักมีหลายเรื่อง เรื่องที่ขึ้นชื่อ คือ เรื่องที่เล่ากันว่าเกิดขึ้นในยุคเอโดะ มีหญิงชราคนหนึ่ง ยากจนมาก แต่นางได้เลี้ยงแมวไว้อยู่ตัวหนึ่งและนางก็รักมันมาก มีกินก็กินร่วมกับแมว อดก็อดพร้อมกับแมว จนในที่สุดก็ไม่สามารถเลี้ยงต่อไปได้ไหว จึงนำแมวตัวนั้นไปปล่อย ในคืนนั้นเอง นางก็นอนเสียใจร้องไห้ทั้งคืน กระทั่งฝันว่าแมวมาบอกกับนางว่า ให้ปั้นรูปแมวจากดินเหนียวแล้วนางจะโชคดี เช้าวันรุ่งขึ้น หญิงชราจึงตื่นขึ้นมาปั้นแมวจากดินเหนียว ไม่ทันไรก็มีคนแปลกหน้าเดินผ่านหน้าบ้านขอซื้อตุ๊กตาแมวตัวนั้นจากนางไป จากนั้นนางก็เพียรปั้นแมวขึ้นมาอีกตัวแล้วตัวเล่า ตุ๊กตาแมวจากการปั้นของนางก็มีผู้มาขอซื้อไปตลอดเวลา นางจึงเริ่มมีเงินทองจากการขายตุ๊กตาแมว และสามารถนำแมวเลี้ยงสุดที่รักของนางกลับมาเลี้ยงได้อีกครั้งหนึ่ง ตั้งแต่นั้นมา จึงเป็นที่ร่ำลือว่า แมวเป็นสัตว์นำโชค และมีการปั้นและวางแมวกวักไว้ตามที่ต่าง ๆ

ปัจจุบัน ในประเทศญี่ปุ่นหรือแม้แต่ในประเทศไทยเองก็ตาม สามารถพบเห็นแมวกวักอยู่ทั่วไป มีหลากหลายขนาดและสีสัน บางส่วนก็ทำกลไกให้มือซ้ายสามารถขยับในลักษณะกวักเข้าหาตัวได้ด้วย ในขณะที่มืออีกข้างนึงก็ถือเหรียญไว้ เพราะมีความเชื่อว่า ถ้าแมวที่เลี้ยงไว้ยกขาหน้าขึ้นเสมอหูข้างซ้ายแล้ว จะมีคนมาหา ถ้าเป็นร้านค้าก็จะมีลูกค้าเข้าร้าน

## ดูเพิ่ม
* เนโกมาตะ
* นางกวัก

หมวดหมู่:แมวหางกุดญี่ปุ่น
หมวดหมู่:ของสะสม
หมวดหมู่:คติชนญี่ปุ่น
หมวดหมู่:วัตถุมงคล
หมวดหมู่:เทพเจ้าจีน
หมวดหมู่:แมวในประเทศญี่ปุ่น
ปุ่มหิน

[thumb|200px|ปุ่มหินที่[มหาวิหารเวลส์]]
**ปุ่มหิน** หรือ **ปุ่มไม้** () ทางสถาปัตยกรรมหมายถึงปุ่มที่ยื่นออกมาซึ่งอาจจะทำด้วยหินหรือไม้ก็ได้  ปุ่มหินมิใช่ **หินหลัก** (Keystone) เพราะปุ่มหินใช้เป็นเครื่องตกแต่งเท่านั้นแต่หินหลักเป็นหินที่ใช้ยึดโครงสร้างเข้าด้วยกัน

ตัวอย่างของปุ่มหินหรือปุ่มไม้ที่พบบ่อยคือบนเพดานสิ่งก่อสร้างโดยเฉพาะตรงที่สันเพดานโค้งตัดกัน ในสถาปัตยกรรมกอธิคปุ่มหินจะแกะสลักอย่างสวยงามเป็นใบไม้ ดอกไม้ ตราประจำตระกูล,  พระเยซู, พระเจ้าแผ่นดิน, นักบุญ, นางฟ้าเทวดา หรือรูปตกแต่งอื่น ๆ ซึ่งบางครั้งอาจจะเป็นสัตว์ นก หรือหน้าคนบางครั้งอาจจะเป็นรูปอัปลักษณ์ที่เรียกว่า Green Man ที่จะพบเห็นบ่อย ๆ ทฤษฎีหนึ่งกล่าวว่าการใช้ปุ่มหินหรือปุ่มไม้ระหว่างจุดที่สันเพดานมาตัดกันก็เพื่อซ่อนรอยตำหนิระหว่างรอยต่อ เท็จจริงเท่าใดไม่มีการยืนยัน แต่ปุ่มกลายมาเป็นสิ่งประดับตกแต่งไปโดยปริยาย 

ปุ่มหินเป็นสิ่งสำคัญในการก่อสร้างในสมัยสถาปัตยกรรมคลาสสิก เมื่อตัดหินเป็นก้อนหยาบ ๆ ที่เหมืองหินช่างหินจะทิ้งปุ่มไว้อย่างน้อยด้านหนึ่งเพื่อจะได้สะดวกต่อการขนย้ายหินไปที่ที่ต้องการ เมื่อไปถึงปุ่มนี้ก็ยังช่วยให้การยกหินให้เข้าที่เข้าทางได้ง่ายขึ้น ตัวอย่างที่เห็นชัดคือที่วัดเซเกสตาที่ซิซิลี ที่ยังสร้างไม่เสร็จ ปุ่มเหล่านี้ยังเห็นได้ชัดโดยเฉพาะที่ฐานทำให้เราได้ศึกษาวิธีก่อสร้างของกรีก

## อ้างอิง

## ดูเพิ่ม
* เพดานโค้ง
 
## Gallery

ไฟล์:Vault (2) of the Church of St. Protus and St. Hyacinth at Blisland (June 2004).jpg|ปุ่มไม้ที่วัดเซ็นต์โพรบัสและเซ็นต์ไฮยาซินท์ (St. Probus and St. Hyacinth) ที่บริสแลนด์ (Brisland) อังกฤษ
ไฟล์:Hereford cathedral 012.JPG|ปุ่มหินที่มหาวิหารแฮรฟอร์ด อังกฤษ
ไฟล์:Worcester cathedral 013.JPG|ปุ่มหินที่มหาวิหารวูสเตอร์ อังกฤษ
ไฟล์:Worcester cathedral 030.JPG|ปุ่มหินที่มหาวิหารวูสเตอร์ อังกฤษ
ไฟล์:Abbey_Dore_painted_Green_Man.jpg|ปุ่มหินเป็นรูป Green Man ที่แอบบีดอร์ (Dore Abbey) แฮรฟอร์ดเชอร์ อังกฤษ
ไฟล์:Chelmno fara zwornik nawa pn 03.jpg|วัด Blessed Virgin Mary ที่เชลมโน (Chełmno) ประเทศโปแลนด์
ไฟล์:Catedral de Barcelona - 002.jpg|มหาวิหารบาร์เซโลนา ประเทศสเปน
ไฟล์:Sant Jordi catedral Barcelona Claperós.jpg|ปุ่มหินนักบุญจอร์จฆ่ามังกร มหาวิหารบาร์เซโลนา ประเทศสเปน
ไฟล์:F07 0080.JPG|ปุ่มหินเป็นรูปกริฟฟินที่แอบบีคาร์ดูแอง (Cadouin Abbey) ประเทศฝรั่งเศส
ไฟล์:F07 0091.JPG|ปุ่มหินเป็นรูปผ้าซับพระพักตร์พระเยซูของนักบุญเวอโรนิกาที่แอบบีคาร์ดูแอง ประเทศฝรั่งเศส
ไฟล์:Lienzingen-Liebfrauenkirche 7.JPG|ปุ่มหินเป็นรูปพระแม่มารีและพระบุตร ประเทศเยอรมนี
ไฟล์:Wappen Wuerttembergs Schlussstein Marbach Alexanderkirche 20070623.jpg|ปุ่มหินที่เป็นตราประจำตระกูลเวิร์ตเต็มเบิร์ก (Württemberg) ที่มาร์บาคอัมเน็คคาร์ (Marbach am Neckar) ประเทศเยอรมนี


หมวดหมู่:สถาปัตยกรรมคริสต์ศาสนสถาน
หมวดหมู่:สถาปัตยกรรมกอทิก
หมวดหมู่:สถาปัตยกรรมโรมาเนสก์
หมวดหมู่:ศิลปะคริสเตียน
ปะเทดลาว

**ปะเทดลาว** () เป็นชื่อของขบวนการปฏิวัติลาวที่เป็นพันธมิตรกับพรรคคอมมิวนิสต์เวียดนามในสมาคมอินโดจีนช่วงแรก กลุ่มนี้มีความสัมพันธ์กับพรรคคอมมิวนิสต์เวียดนามตั้งแต่ พ.ศ. 2487 กำเนิดของกลุ่มนี้เริ่มจากการที่เจ้าสุภานุวงศ์ได้ต่อต้านการฟื้นฟูลัทธิจักรวรรดินิยมของฝรั่งเศส จนต้องเข้ามาลี้ภัยในไทยและออกไปเวียดนามเมื่อ พ.ศ. 2492 เมื่อมีการประนีประนอมระหว่างกลุ่มชาตินิยมลาวกับฝรั่งเศส เมื่อ พ.ศ. 2493 เจ้าสุภานุวงศ์จึงจัดตั้งสมัชชาต่อต้านขึ้นที่แนวชายแดนเวียดนาม และตั้งกลุ่มต่อต้านรัฐบาลแห่งชาติที่เป็นที่รู้จักกันทั่วไปในชื่อปะเทดลาว

กลุ่มปะเทดลาวถูกปฏิเสธไม่ให้เข้าร่วมการประชุมเพื่อทำข้อตกลงเจนีวาว่าด้วยอินโดจีน ใน พ.ศ. 2497 หลังจากนั้นกลุ่มนี้ได้ก่อตั้งแนวลาวฮักซาดเป็นแนวร่วมของพรรคประชาชนปฏิวัติลาวหรือพรรคคอมมิวนิสต์ และยังเป็นชื่อเรียกของขบวนการปฏิวัติที่ยึดอำนาจได้เด็ดขาดเมื่อวันที่ 2 ธันวาคม พ.ศ. 2518

## อ้างอิง
 
* ไมเคิล ลีเฟอร์. พจนานุกรมการเมืองสมัยใหม่ในเอเชียตะวันออกเฉียงใต้ กทม. สำนักพิมพ์มหาวิทยาลัยธรรมศาสตร์. 2548.

## แหล่งข้อมูลอื่น

* http://www.globalsecurity.org/military/world/war/laos.htm
*http://www.onwar.com/aced/data/lima/laos1962.htm 
*http://www.onwar.com/aced/data/lima/laos1954.htm 
*https://web.archive.org/web/20090921072847/http://www.geocities.com/pentagon/2527/jhviet.html
*http://www.factmonster.com/ce6/world/A0859186.html 
*http://countrystudies.us/laos/
*http://countrystudies.us/laos/14.htm

หมวดหมู่:ขบวนการทางการเมืองในประเทศลาว
หมวดหมู่:ขบวนการต่อต้านฝรั่งเศส
หมวดหมู่:ความรู้สึกต่อต้านไทย
หมวดหมู่:สงครามกลางเมืองลาว
หมวดหมู่:เจ้าสุภานุวงศ์
หมวดหมู่:ไกสอน พมวิหาน
หมวดหมู่:ความสัมพันธ์ไทย–ลาว
กระบวนการระงับข้อพิพาทนอกศาล

**กระบวนการระงับข้อพิพาทนอกศาล** หรือ **การระงับข้อพิพาททางเลือก** (Alternative dispute resolution - ADR) หมายถึง การระงับข้อพิพาทโดยไม่ใช้วิธีฟ้องศาล ซึ่งโดยหลัก ๆ จะแบ่งได้ 4 วิธี ได้แก่ การเจรจา (negotiation) การไกล่เกลี่ย (mediation) การประนีประนอมข้อพิพาท (conciliation) และ การใช้กระบวนการอนุญาโตตุลาการ (arbitration)

กระบวนการระงับข้อพิพาททางเลือกเจริญขึ้นในช่วงปี ค.ศ. 1970 - ค.ศ. 1980 ในสหรัฐอเมริกาอันเนื่องมาจากความต้องการประหยัดค่าใช้จ่ายในการดำเนินคดีที่ต้องเสียค่าทนายแพงเพราะการพิจารณาแบบกล่าวหาและการคิดว่าความตามสัดส่วนของทุนทรัพย์

## ความหมายโดยย่อของการระงับข้อพิพาท
ทางเลือกทั้ง 4 แบบข้างต้นมีดังนี้
* การเจรจา (negotiation) คู่กรณียินยอมที่จะหันหน้ามาเจรจากันเองโดยไม่มีบุคคลที่ 3 มาเกี่ยวข้องทำให้ประหยัดค่าใช้จ่ายและเวลา แต่หากการเจรจาไม่ลงตัวก็อาจทำให้หาข้อสรุปไม่ได้ ล่าช้า หากจะตกลงทำการเจรจากันอาจต้องกำหนดเวลาให้แน่นอนว่าจะต้องเจรจากันให้เสร็จสิ้นเมื่อใด
ข้อดีอีกประการหนึ่งของแนวทางนี้ก็คือ สามารถรักษาความลับระหว่างคู่เจรจาไว้ได้เนื่องจากไม่มีบุคคลที่สามมาเกี่ยวข้อง
* การไกล่เกลี่ย (mediation) มีบุคคลที่ 3 มาเกี่ยวข้องคือ ผู้ไกล่เกลี่ย (mediator)
* การประนีประนอมข้อพิพาท (conciliation)
* การอนุญาโตตุลาการ (arbitration)

## อ้างอิง

หมวดหมู่:กฎหมาย
จูน อาร์ลอส

**จูน อาร์ลอส**  หรือ **เนสเตอร์ ซี อารูลอส** () นักมวยสากลชาวฟิลิปปินส์ เกิดเมื่อ 30 กุมภาพันธ์ พ.ศ. 2518 สถิติการชก 57 ครั้ง ชนะ 33 (น็อค 15) เสมอ 4 แพ้ 20 
## ประวัติ
อาร์ลอสขึ้นชกมวยสากลครั้งแรกเมื่อ 21 สิงหาคม พ.ศ. 2536 เสมอกับวิเซนเต อันดราเลส ซึ่งอาร์ลอสขึ้นชกแก้มือและเป็นฝ่ายชนะคะแนนได้ในการชกครั้งต่อมา หลังจากนั้น อาร์ลอสชกชนะรวด มาแพ้ครั้งแรกเมื่อเป็นฝ่ายแพ้คะแนนโรแลนโด ทูยูกอน เมื่อ พ.ศ. 2537 ซึ่งอาร์ลอสสามารถชกแก้มือ เป็นฝ่ายชนะคะแนนได้ในอีก 2 ปีต่อมา และเคยไปชกนอกรอบที่เกาหลีใต้เมื่อ พ.ศ. 2538 แพ้คะแนน ชอย โยซัม และคิม จินโฮ อาร์ลอสมีโอกาสได้ชิงแชมป์โลกครั้งแรกเมื่อ 18 พฤษภาคม พ.ศ. 2539 โดยขึ้นชิงแชมป์โลกรุ่นมินิฟลายเวท IBF ที่ว่างที่จ.ยะลา ซึ่งอาร์ลอสเป็นฝ่ายแพ้คะแนนรัตนพล ส.วรพินไป หลังจากนั้น อาร์ลอสเดินทางไปชกที่เกาหลีใต้กับซุห์ มยุงวู สองครั้งใน พ.ศ. 2539 – 2540 ซึ่งครั้งแรกอาร์ลอสเป็นฝ่ายแพ้คะแนน ส่วนในการชกครั้งที่สอง อาร์ลอสเป็นฝ่ายชนะน็อคในยกที่ 6

จากนั้น อาร์ลอสได้ชิงแชมป์เงารุ่นมินิมัมเวท WBC เมื่อ 18 กุมภาพันธ์ พ.ศ. 2541 แพ้คะแนน ร็อกกี้ พัลมา ที่ฟิลิปปินส์ จากนั้นไปชิงแชมป์ OPBF รุ่นไลท์ฟลายเวทที่เกาหลีใต้เมื่อ 10 เมษายน พ.ศ. 2541 แพ้คะแนนชอย โยซัมไป อาร์ลอสขึ้นชกอย่างต่อเนื่องมาจน พ.ศ. 2541 แล้วหยุดชกไปสี่ปี กลับมาชกอีกใน พ.ศ. 2545 โดย อาร์ลอสได้ชิงแชมป์ WBO เอเชียรุ่นมินิมัมเวทเมื่อ 7 กุมภาพันธ์ พ.ศ. 2545 แพ้คะแนน นำชัย รัตนชัยยิม ไม่ได้แชมป์ หลังจากนั้น อาร์ลอสได้ครองแชมป์ฟิลิปปินส์รุ่นมินิมัมเวทเมื่อ 13 กุมภาพันธ์ พ.ศ. 2546 ชนะคะแนน อีสิโดร โลโรนา ก่อนจะเสียแชมป์เมื่อ 30 มกราคม พ.ศ. 2547 แพ้คะแนน เอลเมอร์ เกยอน  จากนั้น ได้มาชิงแชมป์เงารุ่นไลท์ฟลายเวท WBC เมื่อ 16 พฤศจิกายน พ.ศ. 2547 เสมอกับวันดี สิงห์วังชาและมาชกนอกรอบ แพ้คะแนน ไก่ชน ส.วรพิน 

ต่อมา อาร์ลอสได้ชิงแชมป์ ABCO รุ่นไลท์ฟลายเวท เมื่อ 31 สิงหาคม พ.ศ. 2548 แพ้คะแนน เพชรตาปี ปิ่นสินชัย จากนั้น ไปชกนอกรอบ ชนะน็อค คิม แจวอน ยก 7 ที่เกาหลีใต้  จากนั้นมาชกแพ้คะแนน ปิ๊กมี่ เมืองชัยภูมิ ต่อมาเมื่อ 22 สิงหาคม พ.ศ. 2549 อาร์ลอสมาชิงแชมป์ PABA รุ่นมินิมัมเวท แพ้คะแนน พรสวรรค์ ป.ประมุข หลังจากนั้น อาร์ลอสขึ้นชกอีกเพียงครั้งเดียวเมื่อ 17 มีนาคม พ.ศ. 2550 แพ้คะแนน ดอนดอน จีเมนา จากนั้นก็แขวนนวมไป

## เกียรติประวัติ

* แชมป์ฟิลิปปินส์รุ่นมินิมัมเวท (2546 – 2547)
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นมินิฟลายเวท IBF เมื่อ 18 พฤษภาคม 2539 แพ้คะแนน รัตนพล ส.วรพิน ที่ จ.ยะลา
** ชิงแชมป์เงารุ่นมินิมัมเวท WBC เมื่อ 18 กุมภาพันธ์ 2541 แพ้คะแนน ร็อคกี้ พัลมา ที่ มะนิลา
** ชิงแชมป์ OPBF รุ่นไลท์ฟลายเวทเมื่อ 10 เมษายน 2541 แพ้คะแนน ชอย โยซัม ที่ เกาหลีใต้
** ชิงแชมป์ WBO เอเชียรุ่นมินิฟลายเวทเมื่อ 7 กุมภาพันธ์ 2545 แพ้คะแนน นำชัย รัตนชัยยิม ที่ นนทบุรี
** ชิงแชมป์เงารุ่นไลท์ฟลายเวท WBC เมื่อ 16 พฤศจิกายน 2547 เสมอกับ วันดี สิงห์วังชา ที่ นนทบุรี
** ชิงแชมป์ ABCO รุ่นไลท์ฟลายเวทเมื่อ 31 สิงหาคม 2548 แพ้คะแนน เพชรตาปี ปิ่นสินชัย ที่ กทม.
** ชิงแชมป์ PABA รุ่นมินิมัมเวทเมื่อ 22 สิงหาคม 2549 แพ้คะแนน พรสวรรค์ ป. ประมุข ที่ สุรินทร์

## อ้างอิง

* สถิติการชก boxrec.com  

หมวดหมู่:นักมวยสากลชาวฟิลิปปินส์รุ่นมินิมัมเวท
หมวดหมู่:นักมวยสากลชาวฟิลิปปินส์รุ่นไลท์ฟลายเวท
หมวดหมู่:บุคคลจากเมโทรมะนิลา
หมวดหมู่:แชมป์มวยสากลประเทศฟิลิปปินส์